https://1baiser.com هه‌ڵبژاردن و ڕیفراندۆم له‌نێو ئاگری ناكۆكیدا |\nHome ڕاپۆرت هه‌ڵبژاردن و ڕیفراندۆم له‌نێو ئاگری ناكۆكیدا\non: حوزه‌یران 14, 2017 In: ڕاپۆرت, سەرەکیNo Comments\nپه‌رله‌مانتارێكی پارتی: به‌م دۆخه‌ی ئێستاوه كاردانه‌وه‌ی خراپی ده‌بێت\nبه‌بێ سازان له نێوان سه‌رجه‌م لایه‌نه سیاسییه‌كاندا كه ناكۆكن و دوور له ڕۆڵی په‌رله‌مان كه كارا نه‌كراوه‌ته‌وه؛ ئه‌نجامدانی هه‌ڵبژاردنه‌كان و ڕیفراندۆم ئه‌گه‌ر هه‌یه گۆمی كێشه‌كان قووڵتر بكاته‌وه و په‌رله‌مانتارێكی پارتییش ده‌ڵێت: ״به‌م دۆخه‌ی ئێستاوه كاردانه‌وه‌ی خراپی ده‌بێت״.\nهه‌فته‌ی ڕابردوو مه‌سعود بارزانی له دوای كۆبوونه‌وه له‌گه‌ڵ زۆربه‌ی لایه‌نه سیاسییه‌كاندا 25-9ی وه‌ك واده‌ی ڕیفراندۆم و مانگی ١١ وه‌ك واده‌ی ئه‌نجامدانی هه‌ڵبژاردنی په‌رله‌مان و سه‌رۆكایه‌تیی هه‌رێم دیاری كرد و كۆمیسیۆنیش ڕاسپێردرا بۆ ئاماده‌كاری بۆ ئه‌و دوو پڕۆسه‌یه.\nئاماده‌كاریی بۆ ئه‌نجامدانی ئه‌و پڕۆسه‌یه له كاتێكدایه كه لایه‌نه سیاسییەكان له‌سه‌ر پرسی كاركردنه‌وه‌ی په‌رله‌مان و پۆستی سه‌رۆكایه‌تیی هه‌رێم ناكۆكن.\nهه‌ڵبژاردن و ڕاپرسی بەبێ سازان\nواده‌ی ڕاپرسی و هه‌ڵبژاردنه‌كانی په‌رله‌مان و سه‌رۆكایه‌تیی هه‌رێم به كۆمه‌ڵێك كێشه‌وه ئه‌نجام ده‌د‌رێت كه كارانه‌كردنه‌وه‌ی په‌رله‌مان و قه‌یرانی دارایی و ناكۆكیی لایه‌نه سیاسییه‌كان له‌سه‌ر ڕیفراندۆم ئه‌گه‌ر هه‌یه ئه‌و پرسانه ئاڵۆزتر بكات.\nبزووتنه‌وه‌ی گۆڕان و كۆمه‌ڵی ئیسلامی به‌شداریی كۆبوونه‌وه‌ی لایه‌نه سیاسییه‌كانیان له‌گه‌ڵ بارزانی نه‌كرد، به‌وه‌ش به‌رده‌وامیی كه‌لێنی نێوان لایه‌نه سیاسییه‌كان ده‌ركه‌وت.\nبیلال سلێمان، به‌رپرسی ناوه‌ندی حكوومه‌ت و په‌رله‌مان له كۆمه‌ڵی ئیسلامی به ״ئاژانس״ی وت: ״ئێمه قه‌ناعه‌تمان وایه پێش ڕیفراندۆم پێویست بوو په‌رله‌مانی كوردستان كارا بكرێته‌وه و بژێویی خه‌ڵك باشتر بكرێت له ڕووی ئابوورییه‌وه، لایه‌نه سیاسییه‌كان ئاشته‌وایی سیاسی ئه‌نجام بده‌ن و ڕایبگه‌یه‌نن، دوای ئه‌وه بیر له ڕیفراندۆم و هه‌ڵبژاردنه‌كان بكرایه‌ته‌وه، چونكه پڕۆسەکە به‌و دۆخه‌وه باش نابێت״.\nناوبراو باسی له‌وه‌ش كرد هۆكاری په‌له‌كردن له ڕیفراندۆم ئه‌وه‌یه كه ״كاك مه‌سعود بارزانی له كاتێكدا له‌گه‌ڵ ناوه‌كه‌ی پۆستی سه‌رۆكی هه‌رێم ده‌هێنرێت، بیه‌وێت ئه‌م ئیمتیازی ڕیفراندۆمه وه‌ك ئیمتیازێكی شه‌خسی به‌كار بهێنێت بۆ مێژووی خۆی، چونكه ئێستا نه وه‌زعی سیاسی له ناوخۆ و وه‌زعی ئیقلیمی و نێوده‌وڵه‌تی به‌و شێوه‌یه نییه ڕیفراندۆم بكرێت״.\nئه‌و پرسه بۆ بزووتنه‌وه‌ی گۆڕانیش ئاڵۆز بوو كه له‌گه‌ڵ ئه‌وه‌ی كێشه‌ی له‌گه‌ڵ هه‌ڵبژاردنی په‌رله‌مان و سه‌رۆكایه‌تیدا نه‌بوو به‌ڵام دوو مه‌رجی بۆ ڕیفراندۆم هه‌یه كه ئه‌وانیش به‌شداریی هاووڵاتییانی ناوچه جێناکۆكه‌كان و ئه‌نجامدانی پڕۆسه‌ی ڕیفراندۆمه به تێپه‌ڕبوون به ڕێكاره‌كانی په‌رله‌مانی كوردستاندا.\nبه‌هار مه‌حمود بڕیارده‌ری فراكسیۆنی گۆڕان له په‌رله‌مانی كوردستان به ״ئاژانس״ی وت: ״پڕۆسه‌ی هه‌ڵبژاردنه‌كانی په‌رله‌مان و سه‌رۆكایه‌تیی هه‌رێم به‌بێ كاراكردنه‌وه‌ی په‌رله‌مان نیشانه‌ی پرسیاره، چونكه كۆمیسیۆن سه‌ر به په‌رله‌مانه و ده‌بێت كاره‌كانی له‌ژێر چاودێریی په‌رله‌ماندا بێت، یاسای هه‌ڵبژاردنی په‌رله‌مان ده‌ڵێت په‌رله‌مان بۆ ماوه‌ی چوار ساڵ له یه‌كه‌م دانیشتن ده‌ست پێ ده‌كات و به كۆتا دانیشتنی ساڵی چوارەم كۆتایی پێ دێت، پێویست به دانیشتنێك ده‌كات״.\nئه‌و په‌رله‌مانتاره‌ی گۆڕان پێشی وا بوو زه‌مینه‌ی هه‌رێمی كوردستان له‌بار نییه بۆ خۆئاماده‌كردن بۆ هه‌ڵبژاردن كه به وته‌ی ناوبراو بۆ ئه‌وه ده‌بێت ڕێكکه‌وتن هه‌بێت له نێوان لایه‌نه‌كاندا.\nبه‌هار مه‌حمود وتیشی: ״ڕیفراندۆم وه‌كو ئاله‌تێك به‌كار ده‌هێنرێت بۆ مه‌به‌ستی شه‌خسی و حزبی، ڕیفراندۆم به‌بێ بڕیاری په‌رله‌مان مومكین نییه و به پێی بڕیاری یه‌كی ساڵی 2005 و به پێی یاسای كۆمیسیۆن، ده‌بێت په‌رله‌مان بڕیاری له‌سه‌ر بدات״.\nهاوكات شوان شێخ ئه‌حمه‌د، ئه‌ندامی فراكسیۆنی پارتی له په‌رله‌مانی كوردستان به ״ئاژانس״ی وت: ״ئه‌گه‌ر بگه‌ینه ڕێكکه‌وتن و به‌ره‌و هه‌ڵبژاردن و ڕیفراندۆم بچین ئاساییه، به‌ڵام به‌م دۆخه‌ی ئێستاوه كه ناكۆكیی نێوان لایه‌نه سیاسییه‌كان هه‌یه به‌م جه‌وه گه‌رم و تونده‌وه كاردانه‌وه‌ی خراپی ده‌بێت، ئومێد ده‌كه‌ین په‌یوه‌ندیی لایه‌نه‌كان وا بكات بۆ چاره‌سه‌ركردنی هه‌موو پرسه سیاسییه‌كانی هه‌رێم كۆك و ته‌با بن״.\nكاراكردنه‌وه‌ی په‌رله‌مان و ڕیفراندۆم كه كامیان پێش كامیان ده‌كه‌ون؟ ئەمە گه‌رمترین پرسه كه تا ئێستا جێی ناكۆكیی لایه‌نه‌كانه.\nته‌لار له‌تیف ئه‌ندامی په‌رلەمانی كوردستان له فراكسیۆنی یه‌كێتیی بۆ ״ئاژانس״ وتی: ״وه‌كو فراكسیۆنی یه‌كێتیی سوورین له‌سه‌ر كاراكردنه‌وه‌ی په‌رله‌مان، ڕاسته واده‌ی ڕیفراندۆم و هه‌ڵبژاردنه‌كان دیاری كراوه، به‌ڵام ڕیفراندۆم پێویستی به ده‌رچوونی یاسا هه‌یه، ڕیفراندۆم به‌بێ كاراكردنه‌وه‌ی په‌رله‌مان لایه‌نه قانوونییه‌كه‌ی تێدا نابێت״.\nوتیشی: ״ڕیفراندۆم داواكاریی هه‌موو لایه‌نه سیاسییه‌كانه و داواكاریی گۆڕان و كۆمه‌ڵیش بووه، چونكه هیچ حزب و لایه‌نێك مانای ئه‌وه نییه كه به‌شدار نه‌بووه دژی ڕیفراندۆمه، به‌ڵام گرنگ ئه‌وه‌یه ڕیفراندۆم بكرێته كرداریی كه به‌ره‌و سه‌ربه‌خۆیی بڕۆین بە یاسایی كه په‌رله‌مانی كوردستان كارا بكرێته‌وه.״\nوته‌بێژی كۆمیسیۆنی باڵای هه‌ڵبژاردنه‌كان و ڕاپرسیی هه‌رێمی كوردستان ئاماژه به‌وه ده‌دات تا ئێستا كێشه‌ی بودجه‌یان هه‌یه و واده‌ی هه‌ڵبژاردنه‌كانی په‌رله‌مان و سه‌رۆكایه‌تیی هه‌رێم به ڕاوێژ و لێكتێگه‌شتن له‌گه‌ڵ سه‌رۆكایه‌تیی هه‌رێم دیاری ده‌كه‌ن.\nشیروان زرار، وته‌بێژی كۆمیسیۆنی باڵای هه‌ڵبژاردنه‌كان و ڕاپرسی و هه‌رێمی كوردستان به ״ئاژانس״ی وت: ״25/9ی ئه‌مساڵ جێگیر كراوه له لایه‌ن كۆمیسیۆنه‌وه بۆ ڕۆژی ڕیفراندۆم، به‌ڵام بۆ ڕۆژی هه‌ڵبژاردنه‌كان له‌م هه‌فته‌یه‌دا یه‌كلایی ده‌كه‌ینه‌وه، هه‌ر له مانگی 11ی ئه‌مساڵ ده‌بێت ئه‌وه‌ش به ڕاوێژ له‌گه‌ڵ سه‌رۆكایه‌تیی هه‌رێم یه‌كلایی بكه‌ینه‌وه و كۆمیسیۆن ئاماده‌یه بۆ ئه‌نجامدانی״.\nوتیشی: ״له دواهه‌ڵبژاردندا تۆماری ده‌نگده‌رانی عێراقمان وه‌رگرتووه و ئه‌وه‌ی لای ئێمه‌یه هیی ساڵی 2017یه، زائیده‌ن تۆماری بایۆمه‌تری كه ملیۆنێك كه‌س كه 40%ی ده‌نگده‌ران ده‌كات پاك كراوه‌ته‌وه، هه‌وڵێكی تر ده‌ده‌ین بۆ پاكکردنه‌وه‌ی تۆماری ده‌نگده‌ران له‌و ماوه‌یه‌ی كه له‌به‌ر ده‌ستماندا ده‌بێت وه‌ك كۆمیسیۆن، ئه‌وه‌ش ده‌كه‌وێته سه‌ر توانای كۆمیسیۆن و هاوكاریی لایه‌نه‌كان و خه‌ڵكانی شاره‌زا له‌و بواره‌دا״.\nشیروان زرار، ئه‌وه‌شی ڕوون كرده‌وه وه‌ك كۆمیسیۆن كێشه‌ی بودجه‌یان هه‌یه و ده‌شڵێت: ״22 ملیار دینار تا ئێستا نه‌خراوه‌ته سه‌ر حسابی كۆمیسیۆن له لایه‌ن حكوومه‌تی هه‌رێمه‌وه، بۆ ئه‌وه‌ی ڕیفراندۆمیش كه زیاد كراوه بۆ كاره‌كانی كۆمیسیۆن ئێمه بڕێكی دیاریكراوی تر بودجه‌مان ده‌وێت بۆ ئه‌و پڕۆسه‌یه، له‌م هه‌فته‌یه‌ی دادێت له‌گه‌ڵ سه‌رۆكایه‌تیی هه‌رێم گفتوگۆ ده‌كه‌ین و به‌ڵێنیان پێ داوین هاوكارمان بن״.\nهاوكات ئارام جه‌مال، سه‌رپه‌رشتیاری په‌یمانگای كوردی بۆ هه‌ڵبژاردن جه‌خت له‌وه ده‌كاتەوه كه بڕبڕه‌ی پشتی هه‌ڵبژاردنه‌كان تۆماری ده‌نگده‌رانه، ئه‌گه‌ر بێت و له دوای ئه‌و هه‌موو ساخته‌كارییه‌ی كه هه‌یه و به‌رده‌وام باس له سه‌دان هه‌زار ناوی دووباره و ناوی مردووان ده‌كرێت؛ پاك نه‌كرێته‌وه و كۆمیسیۆنی نوێ نه‌توانێت ئه‌وه بكات، خه‌له‌لێكی گه‌وره ده‌كه‌وێته هه‌ڵبژاردنه‌وه و خودی پڕۆسه‌كه‌ش ده‌كه‌وێته ژێر پرسیاره‌وه״.


قه‌ره‌یلان: توركیا دەیەوێ باشووری كوردستان داگیر بکات\nفه‌رمانده‌ی بڕیارگه‌ی ناوه‌ندی پاراستنی گه‌ل (نه‌په‌گه) و ئه‌ندامی كۆمیته‌ی به‌ڕێوه‌به‌ری پارتیی كرێكارانی كوردستان (په‌كه‌كه) موراد قه‌ره‌یلان ده‌رباره‌ی مانگرتن له خواردن، په‌یامه‌كانی ئۆجالان و قۆناغی داهاتوو وه‌ڵامی پرسیاره‌كانی ئاژانسی هه‌واڵی فورات (ANF)ی دایه‌وه.\nبه‌ڕێز قه‌ره‌یلان، سوپای تورك له هه‌رێمی خواكورك ده‌ستی به هێرش كرد و شه‌ڕ به‌رده‌وامه. سه‌ره‌تا ده‌مانه‌وێت بۆچوونی ئێوه ده‌رباره‌ی ئه‌م بابه‌ته بزانین.\nوه‌ك ده‌زانرێت، ده‌وڵه‌تی تورك ماوه‌ی ساڵێكه له به‌رزترین ئاستدا هه‌ڕه‌شه له ڕۆژاڤا ده‌كات و هێشتاش به‌رده‌وامه. دیاره بۆ هێرشكردنه سه‌ر ڕۆژاڤا نه‌یتوانی مۆڵه‌ت له ئه‌فه‌ندییه‌كانی خۆی وه‌رگرێت، بۆیه ڕووی له خواكورك كرد. له‌به‌رئه‌وه‌ی زیهنیه‌تی نه‌ژادپه‌رستی، شۆڤێنی و فاشیستی ده‌سه‌ڵاتی خۆی به دوژمنایه‌تیكردنی كوردانه‌وه به‌ستووه‌ته‌وه، نایه‌وێت له‌م بابه‌ته‌دا بۆشاییه‌ك بهێڵێته‌وه.\nپێشتریش پیلانیان نه‌بوو بۆ داگیركردنی باشووری كوردستان؟\nبێگومان پیلانیان هه‌بوون بۆ داگیركردنی باشووری كوردستان. به‌هۆی ئه‌وه‌ی نه‌یتوانی مۆڵه‌تی داگیركردنی ڕۆژاڤا وه‌رگرێت، بۆ جێبه‌جێكردنی سیاسه‌ته‌كانی داگیركردنی باشووری كوردستان كه‌وتنه جموجۆڵ و ئێستا هێرش ده‌كه‌نه سه‌ر خواكورك. ده‌مه‌وێ ئاماژه بۆ ئه‌وه بكه‌م؛ ئه‌وه‌ی ده‌وڵه‌تی تورك له خواكورك ده‌یكات ئۆپه‌راسیۆن نییه، به‌ڵكوو داگیركارییه. ئه‌م داگیركارییه‌ش كاتی نییه، داگیركارییه‌كی هه‌میشه‌ییه. ئه‌مه ڕاستییه و پێویسته هه‌موو كه‌س بیزانێت.\nكاربه‌ده‌ستانی تورك هه‌میشه ده‌ڵێن، «هه‌ر كات كۆتایی به په‌كه‌كه هات، له باشوور ده‌كشێینه‌وه»...\nئایا ده‌كرێت كۆتایی به په‌كه‌كه بهێنرێت؟ هه‌رگیز كۆتایی پێ نایه‌ت. ئایا ڕاستییه‌كی وه‌ك په‌كه‌كه كه خاوه‌نی هێزێكی ئه‌وه‌نده گه‌وره‌ی جه‌ماوه‌رییه، له‌نێو هه‌لومه‌رجی سه‌ختدا بووه‌ته خاوه‌نی هێزێكی پته‌وی تێكۆشان، ده‌كرێت كۆتایی بێت؟ هه‌رگیز و هه‌رگیز ئه‌مه مومكین نییه.\nكه‌واته ئه‌م لێدوانانه‌ی توركیا به مانای چی دێن؟\nئه‌م لێدوانانه‌ی ده‌وڵه‌تی تورك به‌و مانایه دێت؛ «من باشووری كوردستان داگیر ده‌كه‌م». به‌م لێدوانانه ده‌ریده‌خات كه ده‌یه‌وێت به‌شێوه‌یه‌كی هه‌میشه‌یی داگیری بكات.\nهه‌ڵوێستی ده‌سه‌ڵاتی سیاسیی باشووری كوردستان و حكوومه‌تی عێراق له دژی ئه‌مه چییه؟\nبه‌ڵێ، ئه‌مه باسێكی گرنگه. لایه‌نه‌كانی باشووری كوردستان به‌تایبه‌تی ده‌سه‌ڵاتی ئێستای باشووری كوردستان هه‌روه‌ها ده‌وڵه‌تی عێراق له به‌رانبه‌ر ئه‌و هێرشانه بێده‌نگن. له‌وانه‌یه چه‌ند هێزێك ناڕه‌زایه‌تییان ده‌ربڕیبێت، به‌ڵام به‌گشتی بێده‌نگن. ئه‌مه دۆخێكی زۆر جددییه. به‌تایبه‌تی ئه‌گه‌ر ده‌سه‌ڵاتی باشوور له به‌رانبه‌ر ئه‌و هێرشه بێده‌نگ بێت، ئه‌وا دیاره ڕێككه‌وتوون له‌گه‌ڵیان یان ڕازی بوون. ئه‌وان ئاگایان لێیه. ده‌بێ باش بزانین كه ده‌وڵه‌تی تورك حساباتی زۆری جددی هه‌یه له‌سه‌ر باشووری كوردستان. قبووڵكردنی داگیركاریی ده‌وڵه‌تی تورك به واتای له‌ده‌ستدانی كه‌ركووك دێت.\nچونكه یه‌كێك له حیساباته‌كانی ده‌وڵه‌تی توركی مێتینگه‌ر ئه‌وه‌یه له باشووری كوردستان جێگیر بێت. له‌وێ پێگه‌ی خۆی به‌هێز بكات، دواتر كه‌ركووك له باشووری كوردستان داببڕێت. یه‌كێك له ئامانجه‌كانی ئه‌وه‌یه. هه‌ر كه ده‌وڵه‌تی تورك له باشوور جێگیر ببێت، ده‌ستی خۆی له‌م بابه‌ته‌دا به‌هێز ده‌كات.\nئێمه ده‌ڵێین؛ با ده‌سه‌ڵاتی باشووری كوردستان له‌م بابه‌ته‌دا ده‌ستی ده‌وڵه‌تی تورك به‌هێز نه‌كات. به‌هێزكردنی ده‌ستی ده‌وڵه‌تی تورك به واتای برینی گولبوونی ژێرپێی دێت. له‌بری ئه‌مه پێویسته خاوه‌نداره‌تی له به‌رژه‌وه‌ندییه نه‌ته‌وه‌ییه‌كانی بكات. بێگومان ده‌وڵه‌تی تورك له دژی به‌رژه‌وه‌ندییه نه‌ته‌وه‌ییه‌كانی گه‌لی كورده و ده‌یه‌وێت هه‌موو ده‌ستكه‌وته‌كانی گه‌لی كورد له‌ناوببات. هه‌ر بۆیه ئێمه ده‌ڵێین ئه‌وه‌ی ئێستا له ئارادایه هه‌ڵه‌یه و پێویسته ئه‌م هه‌ڵه‌یه به‌بێ دوودڵی ڕاست بكرێته‌وه.\nئێوه هه‌ڵوێستی گه‌لی باشوور له دژی داگیركاری چۆن هه‌ڵده‌سه‌نگێنن؟\nگه‌له‌كه‌مان له باشووری كوردستان گه‌لێكی وه‌ڵاتپارێزه و له‌پێناو ئازادی قوربانیی گه‌وره‌ی داوه. به ئه‌نفال و كیمیابارانی هه‌ڵه‌بجه‌دا تێپه‌ڕیوه. سه‌دان هه‌زار شه‌هیدی داوه. ڕێزی ئێمه بۆ ئه‌و گه‌له بێ كۆتاییه. وه‌ك شیلادزێ گه‌له‌كه‌مان له باشووری كوردستان له به‌رانبه‌ر هێرشه داگیركارییه‌كان یه‌كجار زۆر تووڕه‌یه. پێویسته هێزه سیاسییه‌كانی باشووری كوردستان به‌تایبه‌تی هێزی ده‌سه‌ڵات گوێ بده‌نه ئه‌م وریاییه‌ی گه‌ل و له دژی داگیركاری بێده‌نگ نه‌بن. ئێمه بانگی هه‌موو هێزه‌كان ده‌كه‌ین كه له دژی داگیركردنی خاكی كوردستان كه له‌ژێر ناوی «ئۆپه‌راسیۆن له دژی په‌كه‌كه ده‌كه‌م» به‌ڕێوه‌ده‌چێت، ده‌نگی خۆیان هه‌ڵبڕن و به‌باشی تێبكۆشن.\nله دژی پیلانه‌كانی هێرش و داگیركاری كه باستان كرد، ئه‌ركی هێزه‌كانی ئێوه له‌مه‌ودوا چۆن ده‌بێت؟\nبێ شك و گومان گه‌ریلا له دژی داگیركاری وه‌ڵامی پێویست ده‌داته‌وه و ئه‌و به‌رخۆدانه ده‌كات كه پێویسته. له دژی هه‌وڵه داگیركارییه‌كانی ده‌وڵه‌تی توركی مێتینگه‌ر له‌سه‌ر باشووری كوردستان، گه‌ریلاكانی ئازادیی كوردستان به‌رخۆدانێكی مێژوویی ده‌كه‌ن و هه‌موو هێزی خۆیان ده‌خه‌نه‌گه‌ڕ بۆ سه‌رخستنی به‌رخۆدانه‌كه. گه‌ریلاكانی ئازادیی كوردستان هێزێكی ئه‌وه‌نده پێگه‌یشتووه كه ئه‌زموونێكی گه‌وره‌ی هه‌یه، هه‌تا ئێستا به‌كرده‌وه‌ش ئه‌مه‌ی پیشان داوه و له‌مه‌ودواش به‌رده‌وام ده‌بێت. به‌ڵام بنواڕن؛ ده‌وڵه‌تی تورك ماوه‌ی زیاتر له ساڵێكه گردی لێلیكانی داگیركردووه. له ئه‌نجامی ئه‌و چالاكییانه‌ی گه‌ریلا له لێلیكان كردوویه‌تی سه‌دان سه‌ربازی تورك كوژراون. به‌ڵام ده‌وڵه‌تی تورك به‌پێداگرییه‌وه ئه‌مه له گه‌لی توركیا ده‌شارێته‌وه. ده‌عبایه‌ك به ناوی خوولووسی له‌سه‌ر ئه‌م كاره‌یه كه تورك نییه و له بنه‌ڕه‌تدا چه‌ركه‌زه و دوژمنی كوردانه. ئه‌م كه‌سه هه‌موو ڕۆژێك درۆ بۆ گه‌لی توركیا ده‌كات. به‌ڕاستی قسه ناكات و ڕاستییه‌كان ده‌شارێته‌وه.\nگه‌لی توركیا له لێلیكان سه‌دان هاوڵاتیی خۆی له‌ده‌ست دا. ئێمه ئه‌مه‌مان نه‌ده‌ویست، به‌ڵام سیاسه‌ته مێتینگه‌ر و سه‌ركوتكاره‌كان هۆكاری سه‌ره‌كیی ئه‌مه‌ن. ئێستاش كه هه‌وڵ ده‌ده‌ن خواكورك داگیر بكه‌ن، هه‌ڵوێستی گه‌ریلا له دژی ئه‌م داگیركارییه تووند ده‌بێت. ئه‌مه له ڕۆژێكدا ناكرێت، به‌ڵكوو به‌رخۆدانێكی به‌رفره‌وان ده‌بێت و ئه‌و باجانه‌ی داگیركه‌ر له‌م مه‌یدانانه ده‌یدات، بۆ سوپای تورك قورس ده‌بێت. گه‌ریلا ئه‌م بڕیاره‌ی هه‌یه.\nباشه، سوپای تورك به‌ته‌نیا ئه‌م هێرشانه ده‌كات یان هێزه‌كانی دیكه‌ش هاوكاری ده‌كه‌ن؟\nئێمه باش ده‌زانین كه ده‌وڵه‌تی تورك و سوپای تورك سه‌ربه‌خۆ و به‌ته‌نیا له دژی ئێمه شه‌ڕ ناكه‌ن، به‌ڵكوو هه‌میشه به پشتیوانی گه‌وره‌ی گلادیۆی ناتۆ، له سه‌رووی هه‌موویانه‌وه ئه‌مه‌ریكا، به پشتگیریی ناتۆ دژی ئێمه شه‌ڕ ده‌كات. هه‌موو ئه‌و كۆمه‌ڵكوژییانه‌ی به‌سه‌ر كوردان هاتوون، به هاوكاری ناتۆ بووه. به‌بێ هاوكاری ئه‌وان ده‌وڵه‌تی تورك ناتوانێت شتێكی وا بكات. ئێستاش به هه‌مان هاوكاری هێرش ده‌كه‌نه سه‌رمان. ئێمه باش ده‌زانین كه ده‌وڵه‌تی تورك به‌بێ پشتیوانیی ناتۆ ناتوانێت درێژه به هه‌نگاوه فاشیست و مێتینگه‌ره‌كانی دژبه گه‌لی كورد بدات.\nڕێزدار قه‌ره‌یلان، خواكورك هاوسنووره له‌گه‌ڵ ئێرانیش. ئێران هیچ ڕۆڵێكی هه‌یه له‌و هێرشانه‌دا؟ یان با بڵێین ئه‌م هێرشه چه‌نده په‌یوه‌ندی به ئێرانه‌وه هه‌یه؟\nئه‌گه‌ر وه‌بیرخۆمانی بێنینه‌وه، له به‌هاردا وه‌زیرێكی حكوومه‌تی فاشیستی ئاكه‌په - مه‌هه‌په و دواتریش ئه‌ردۆغان خۆیان گوتیان، ئه‌وان «بۆ ئۆپه‌راسیۆن له دژی په‌كه‌كه له‌گه‌ڵ ئێران ڕێككه‌وتوون.» ده‌وڵه‌تی تورك له دژی كوردان سیاسه‌تی له‌ناوبردن ده‌كات. ئه‌وه‌ی ئێستاش ده‌وڵه‌تی تورك هه‌ڵده‌سووڕێنێت و ئاراسته‌ی ده‌كات عه‌قڵیه‌تی مه‌هه‌په‌یه. فكری ئه‌وان ده‌رباره‌ی كوردان ته‌نیا كوشتن و له‌ناوبردنه. ئێستا ده‌یانه‌وێت ئێرانیش بكه‌نه هاوكاری ئه‌م سیاسه‌ته نه‌ژادپه‌رست و شۆڤێنییه. به‌ڵام ڕێبه‌رانی ئێران به‌شی ئه‌وه‌ی نه‌كه‌ونه نێو ئه‌و كه‌مینانه خاوه‌نی ئه‌زموونن. له‌به‌رئه‌وه‌ش، به ڕای ئێمه كۆماری ئیسلامیی ئێران هیچ قیمه‌تێك بۆ ئه‌و داواكارییه نه‌ژادپه‌رست و شۆڤێنییانه‌ی ده‌وڵه‌تی تورك دانانێت.\nباشه، بۆچی ئه‌ردۆغان لێدوانێكی وه‌های دا؟\nخۆی له‌خۆیدا ئه‌م لێدوانانه‌ی ئه‌ردۆغان له هه‌وادا مانه‌وه. چونكه تا ئێستا جموجۆڵێكی هاوبه‌شمان نه‌دیوه و باوه‌ڕ ناكه‌ین له‌مه‌ودواش شتێكی وه‌ها ببێت. له ڕاستیدا ئه‌مه ئاژاوه‌گێڕییه‌ك بوو. یانیش بۆ ئه‌وه‌ی ئێران ڕاكێشنه نێو گێره‌شێوێنییه‌ك، ئه‌ردۆغان ئه‌و لێدوانانه‌ی دان. ئامانجی ئه‌وان ئه‌وه بوو زه‌خت له ئێران بكه‌ن. هه‌ر كه‌سێك كه سیاسه‌تی ئه‌ردۆغان ده‌ناسێت و چاودێری ده‌كات، ده‌ركی به‌مه كردووه. ئه‌وه‌ی زۆرترین جار ئه‌مه ده‌بینێت كاربه‌ده‌ستانی ده‌وڵه‌تی ئێرانن.\nله سایه‌ی چالاكییه‌كانی مانگرتن له خواردن و ڕۆژووی مردن، پارێزه‌رانی ڕێزدار ئۆجالان دوو جار له ئیمڕاڵی چاوپێكه‌وتنیان ئه‌نجام دا. ئه‌م دۆخه چۆن ڕێی بۆ به‌ره‌وپێشچوونه‌كان كرده‌وه و ده‌كاته‌وه؟\nله مێژووی تێكۆشانی ئێمه‌دا یه‌كێك له چالاكییه‌كان مانگرتن له خواردن و ڕۆژووی مردنه. ئه‌م چالاكییانه له چێوه‌ی هه‌ڵمه‌تی «گۆشه‌گیری ده‌شكێنین، فاشیزم هه‌ڵده‌وه‌شێنین و كوردستان ئازاد ده‌كه‌ین» ئه‌نجام دران. ٢٠٠ ڕۆژ له زیندان، كوردستان، ئه‌ورووپا تا كه‌نه‌دا و سه‌رانسه‌ری جیهان ئه‌م چالاكییه به‌ڕێوه‌چوو. گه‌یشته ئاستێكی زۆر گرنگ. له‌به‌رئه‌وه، به هه‌ستی شۆڕشگێڕی سڵاو ئاراسته‌ی شۆڕشگێڕی هێژا له‌یلا گیوڤه‌ن و هه‌موو چالاكانی مانگرتن له خواردن و ڕۆژووی مردن ده‌كه‌م. ئه‌و باره‌ی كه ده‌بوایه ئێمه هه‌ڵمان گرتبا، ئه‌وان هه‌ڵیانگرت و جه‌سته‌ی خۆیان فه‌رامۆش كرد. ئه‌مه په‌یامێكی گرنگه بۆ ئێمه. به‌م به‌رخۆدانه‌یان ئه‌و ئه‌شكه‌نجه و گۆشه‌گیرییه نامرۆڤانه و ناحقووقییه‌ی له‌سه‌ر ڕێبه‌رایه‌تیمان - هه‌روه‌ها له كه‌سایه‌تیی ڕێبه‌راتیمان له‌سه‌ر هه‌موو گه‌له‌كه‌مان به‌ڕێوه‌ده‌برا، پیشانی هه‌موو جیهان و ڕای گشتیی نێونه‌ته‌وه‌ییان دا. په‌نجه‌ره‌یه‌كیان له سیسته‌می گۆشه‌گیریدا بۆ ڕێبه‌ر ئاپۆ كرده‌وه. ده‌وڵه‌تی تورك له به‌رانبه‌ر ئه‌م چالاكییانه زۆر گه‌نگه‌تاو بوو و له به‌رانبه‌ر پێداگریی چالاكان پاشه‌كشه‌ی كرد. وه‌ك ده‌زانرێت به‌ر له‌وه‌ش به چه‌ند تاكتیكێك ویستیان له چالاكییه‌كان بده‌ن. به‌ڵام به‌هۆی هه‌ڵوێستی پته‌وی چالاكان دوای ٨ ساڵ له ٢ و ٢٢ی ئایار ڕێگه‌یان به پارێزه‌ران دا دیدار ئه‌نجام بده‌ن. ده‌وڵه‌تی تورك له‌م ڕووه‌وه پاشه‌كشه‌ی كرد. له به‌رانبه‌ر ڕای گشتی دانیان به‌وه‌دا نا كه گۆشه‌گیری ڕێكارێكی ده‌ره‌وه‌ی حقووقه.\nدوای ئه‌م دیدارانه، هیچ دڵنیاییه‌ك هه‌یه كه چاوپێكه‌وتنه‌كان به‌شێوه‌یه‌كی ئاسایی به‌ڕێوه‌بچن؟\nله به‌رانبه‌ر ڕای گشتی لێدوانیان دا. به گوێره‌ی لێدوانه‌كه‌یان ڕه‌فتار بكه‌ن یان به‌پێچه‌وانه‌وه هیچ ناگۆڕێت. چونكه به‌رخۆدان سه‌ركه‌وتووه. له‌م به‌رخۆدانه‌دا، چالاكیی فیدایی ٨ هه‌ڤاڵی وه‌ك زولكوف گه‌زه‌ن و ئایته‌ن باچه‌ت و فیداكاریی گه‌وره‌ی دایكان هه‌یه. ئه‌گه‌ر ئه‌م هه‌ڵوێسته قاره‌مانی و چالاكییانه نه‌بوان، له سیسته‌می وشكی ده‌وڵه‌تی توركدا په‌نجه‌ره‌یه‌ك نه‌ده‌كرایه‌وه. یادی شه‌هیده قاره‌مانه‌كانمان ده‌كه‌مه‌وه كه به گیانێكی فیدایی له‌م پڕۆسه‌یه‌دا شه‌هید بوون. من به‌ڵێنی خۆم بۆ شه‌هیدان دووباره ده‌كه‌مه‌وه. ده‌ستی دایكانی فیداكار ده‌گوشم و سه‌ركه‌وتنیان بۆ ده‌خوازم. ده‌مه‌وێت سه‌رنج بخه‌مه سه‌ر ئه‌وه‌ی له ئاست ئه‌واندا بین. ئامانجی ئێمه ئه‌وه‌یه كه ببینه ڕۆڵه‌ی باشی دایكه‌كانمان. هاوڵه‌كانمان بۆ ئه‌و مه‌به‌سته‌یه. ڕێكردنی ئێمه له‌سه‌ر ئه‌م ڕێگه‌یه به‌رده‌وام ده‌بێت.\nدوای چوار ساڵ په‌یامی ڕێزدار ئۆجالان بۆ ڕای گشتی بڵاوكرایه‌وه. له‌وباره‌یه‌وه بۆچوونی ئێوه چییه؟\nئه‌رێ، دوای چوار ساڵ لێدوانه‌كانی ڕێبه‌رایه‌تیمان بۆ ڕای گشتی بڵاوكرانه‌وه. ئه‌مه بۆ ئێمه‌ش زۆر گرنگه. ئه‌م په‌یامه بۆ ئێمه، توركیا و گه‌لانی هه‌رێمه‌كه گرنگه. له‌و حه‌وت خاڵه‌ی ڕێبه‌رایه‌تیمان بۆ چاره‌سه‌ری خستوویه‌تییه‌ڕوو، چێوه‌ی چاره‌سه‌ری هه‌موو كێشه‌كان هه‌یه. ئێمه هه‌وڵ ده‌ده‌ین له ڕێبه‌راتیی خۆمان تێبگه‌ین، ته‌واوكاری بۆ په‌یامه‌كانی ئه‌و بكه‌ین و ده‌ستی ئه‌و به‌هێز بكه‌ین.\nئه‌و په‌یامانه سه‌لماندوویانه كه ڕێبه‌ر ئاپۆ هێزی چاره‌سه‌ری و كلیلی چاره‌سه‌رییه بۆ كێشه‌كانی كوردستان، توركیا و ناوچه‌كه. له‌به‌رئه‌وه‌ش پێویسته گه‌لی كورد، ژن و گه‌نجان به وره‌یه‌كی به‌رزه‌وه په‌یامی چالاكانی ڕۆژووی مردن بخه‌نه بواری جێبه‌جێكردنه‌وه. هه‌ر وه‌ك چۆن چالاكیی ١٤ی ته‌مووز بوو به بناغه‌ی هه‌ڵمه‌تی ١٥ی ته‌باخ (ئاب)، پێویسته ئه‌م چالاكییه‌ش به هه‌مان شێوه بێت. پێویسته ئێمه به‌باشی له په‌یامی ئه‌و چالاكییانه تێبگه‌ین. ڕێپێوانی ڕێبه‌رایه‌تیی ئازاد و كوردستانی ئازاد پێشخه‌ین. ئێستا كاتی ئه‌وه‌یه. ئێمه له‌سه‌ر ئه‌م بڕیاره‌ین كه له‌م قۆناغه‌دا سه‌ركه‌وین. پێویسته هه‌موو گه‌له‌كه‌مان و دۆسته‌كانمان بۆ چه‌سپاندنی ڕوانگه‌كانی ڕێبه‌ر ئاپۆ، به‌رپرسایه‌تیی خۆیان جێبه‌جێ بكه‌ن و به‌شداری بكه‌ن له‌م پڕۆسه‌یه. پێویسته گه‌نجانی كوردستان به‌پێی پێویست به‌شدار بن.\nئێوه باسی هێرشه داگیركارییه‌كانتان كرد و بانگی گه‌لتان كرد. به‌ڕوونی پێویسته گه‌لی كورد له ئێستا به‌دواوه چی بكات؟\nله‌م قۆناغه مێژووییه‌دا، پێویستیی گه‌له‌كه‌مان به یه‌كێتی و ستراتیژی نه‌ته‌وه‌یی هاوبه‌ش هه‌یه. ده‌زانرێت كه له هه‌رێمه‌كه شه‌ڕێك هه‌یه. له‌م شه‌ڕه‌دا هه‌موو كه‌س حیساباتی خۆی هه‌یه بۆ به‌ده‌ستهێنانی هه‌رێمه‌كه. به سیاسه‌ته ماوه‌درێژه‌كان ده‌ستێوه‌ردان ده‌كه‌ن. ده‌بێ ئێمه وه‌ك كورد به حساباتی ماوه‌كورت و مامه‌ڵه‌ی ته‌نگ هه‌ڵسوكه‌وت نه‌كه‌ین له‌م قۆناغه‌دا. پێویسته ئێمه‌ش حیسابی داهاتوو بكه‌ین و سیاسه‌ته‌كانمان به گوێره‌ی ئه‌مه بێت. بۆ سه‌ركه‌وتنی داهاتوو و بۆ ئه‌وه‌ی دۆزی گه‌له‌كه‌مان بگه‌یه‌نینه داهاتوو ئه‌مه شتێكی پێویسته. ئه‌مه داهاتوویه‌كی ماوه‌درێژه. به یه‌كێتی و ستراتیژێكی هاوبه‌ش سه‌ركه‌وتن به‌ده‌ست دێت. له‌به‌رئه‌وه‌ش ئه‌و كه‌سانه‌ی خۆیان به وه‌ڵاتپارێز ده‌زانن، پێویسته حساباتی بچووك و به‌رته‌سك نه‌كه‌ن. له‌م سه‌رده‌مه‌دا پێویسته له‌بری به‌رژوه‌ندیی بچووكی ڕێكخستنی، به‌رژه‌وه‌ندیی نه‌ته‌وه‌یی بخرێنه پێشه‌وه.\nبه‌بۆنه‌ی جه‌ژنی پیرۆز، بانگی سه‌رۆكی هه‌موو ڕێكخستنه‌كان ده‌كه‌م، پێویسته كێشه ناوخۆییه‌كانمان له ڕێی گفتوگۆوه چاره‌سه‌ر بكه‌ین. یه‌كێتیی نه‌ته‌وه‌ی دیموكراتی كه گه‌له‌كه‌مان ده‌یه‌وێت، به ستراتیژێكی هاوبه‌ش بخه‌ینه بواری جێبه‌جێكردنه‌وه. من جارێكی دیكه ڕایده‌گه‌یه‌نم، ئێمه وه‌ك په‌كه‌كه ئاماده‌ین كه به‌رپرسایه‌تیی خۆمان له‌م ڕووه‌وه جێبه‌جێ بكه‌ین. جه‌ژنی ڕه‌مه‌زان له گه‌له‌كه‌مان و نوێنه‌رانی حیزبه سیاسییه‌كان پیرۆز ده‌كه‌م. سه‌ركه‌وتن بۆ گه‌له‌كه‌مان ده‌خوازم له ڕێكردنی ئازادی.


📝 برینداربوونی هاوڵاتییەک لەقەسری شیرین بەهۆی تەقینەوەی مین Bellgenamekan\n📅 Katî tomarkrdin Apr 28 2018 10:41AM\n👁 Em babete 1,011 car bînrawe\nKMMK: دووشەممە 3ی گوڵانی 1397ی هەتاوی بەهۆی تەقینە [ Zortir... 👁] ✖ ✖ ✖ 0 1 ✔ 93% ✍ M.B. 28-4-2018 10:41:47\n💎 پاشماوەی قەڵای بچووک لە قەسری شیرین ساڵی 1911 Şiwênewar u konîne\n📅 Katî tomarkrdin Sep 21 2016 10:27AM\nئەم قەڵایە لە کۆتایی 6ی پێش زاین لەسەردەمی ساسانێک [ Zortir... 👁] ✖ ✖ 11 0 ✔ 72% ✍ M.B. 21-9-2016 10:27:32\n📝 تەقینەوەی مین لە دێلوڕان و قەسری شیرین دوو برینداری لێکەوتەوە Bellgenamekan\n📅 Katî tomarkrdin Mar 16 2018 12:13PM\nکۆمەڵەی مافی مرۆڤی کوردستان(kmmk): رۆژی یەک شەممە [ Zortir... 👁] ✖ ✖ ✖ 0 1 ✔ 95% ✍ N.I. 16-3-2018 12:13:58\n📷 چەند پیاوێکی چەکداری کەلهوڕی لە قەسری شیرین ساڵی 1909 Wêne u pênas\n📅 Katî tomarkrdin Sep 5 2016 10:35PM\n👁 Em babete 2,388 car bînrawe\nوێنەکانی فۆتۆگرافەر: Grothe Hugo [ Zortir... 👁] ✖ ✖ 0 0 ✔ 60% ✍ M.B. 5-9-2016 22:35:02\n📷 چەند وێنەیەک لە پاشماوەی قەڵای بچووک لە قەسری شیرین ساڵی 1911 Wêne u pênas\n📅 Katî tomarkrdin Sep 21 2016 11:21AM\nفۆتۆگرافەر: گیرترود بێل (Gertrude Bell) [ Zortir... 👁] ✖ ✖ 10 0 ✔ 80% ✍ M.B. 21-9-2016 11:21:46\n📷 داودخانی کەڵهوڕ لەگەل براکانی قەسری شیرین، کرماشان ساڵی 1909 Wêne u pênas\n📅 Katî tomarkrdin Sep 5 2016 10:27PM\nوێنەکانی فۆتۆگرافەر: Grothe Hugo [ Zortir... 👁] ✖ ✖ 0 0 ✔ 60% ✍ M.B. 5-9-2016 22:27:29\n📷 شوێنی وەستانی ئوتومبیل لە قەسری شیرینی کرماشان 1927 Wêne u pênas\n📅 Katî tomarkrdin Nov 27 2015 11:00AM\nوێنەیەکی قەسری شیرین لە کرماشان، لە وێنەکەدا وێنەی [ Zortir... 👁] ✖ ✖ 0 0 ✔ 70% ✍ S.E. 27-11-2015 11:00:02\n📊 قایمقامی قەسری شیرین: دەبێت بازرگانە کرماشانییەکان بازاڕی موسڵ لەدەست بگرن Amar u Rapirsî\n📅 Katî tomarkrdin Aug 11 2017 9:19AM\n👁 Em babete 2,979 car bînrawe\nقایمقامی قەسری شیرین لە رۆژهەڵاتی کوردستان، رایگەی [ Zortir... 👁] ✖ ✖ ✖ 0 0 ✔ 97% ✍ H.B. 11-8-2017 9:19:50\n🏰 قەسری شیرین Şiwênekan\n📅 Katî tomarkrdin Sep 27 2010 11:22PM\n... [ Zortir... 👁] ✖ ✖ 0 0 ✔ 72% ✍ H.B. 27-9-2010 23:22:23\n📊 قەسری شیرین لە ئەمنیەتی تەواودایە بۆ ئاسایشی زیارەتکاران هیچ نیگەرانییێک نییە Amar u Rapirsî\n📅 Katî tomarkrdin Sep 8 2017 2:30PM\nبەشی کرماشان- جێگری فەرماندەی ئینتیزامیی پارێزگای [ Zortir... 👁] ✖ ✖ ✖ 0 1 ✔ 93% ✍ H.B. 8-9-2017 14:30:31\n| Katî afrandinî lapere: 6,692 çirke!


دوکتور قاسملوو دەڵێ :"منیش حەزم لە شەڕ نیە"، بەڵام…(٢)، نووسین و ئامادە کردنی: حەمید تەیموری – Peshmergekan\nدوکتور قاسملوو دەڵێ :"منیش حەزم لە شەڕ نیە"، بەڵام…(٢)، نووسین و ئامادە کردنی: حەمید تەیموری\nPublished 2013-07-11 | By saman\n(مەبەست لێرە خوێندنەوەیە، موتاڵایە). هیچ کات و لەو کات و ساتەی کە لەگەڵ پێشمەرگەکاندایە لە قوژبنێکی قوڕین لە نێو دڵی دۆڵێکی دوور کەوتوو لە نێوان سنووری دەستکردی ئێران و عێراق، هێندە خۆشحاڵ نەبووە. گەرچی زۆر جاریش جێگاکانی دەگۆڕی و لەم دۆڵ بۆ ئەو دۆڵ، بەڵام هەر دەمیش کتێبخانەکەی لەگەڵ دا بوو. دوکتور عاشقی کتێب و کتێب خوێندنەوەو شەرابی باش بوو. لە بواری خواردنیشدا لە باشترین ڕستۆرانی پاریس بایا یان لە زستانی ساردی کێوەکانی کوردستان هیچ بۆی جیاوازی نەبوو هەر وەک یەک هەستی بە ئارامی و ئاسایش دەکرد. ناوبراو کە دوکتۆرای لە بواری زانستی ئابوری دا هەبوو، عاشقی مێژوو ئەدەبیات و زانستی باشی لە سەر هۆنراوەی کوردی و فارسی و عەرەبی و لە هەمان کاتیشدا بە هێنانەوەی بەڵگە لە هوگۆHugo، بودلێرBaudelaire، واڵت وایتمەنWalt Whitman و تۆماس ئلیوتThomas Eliot بۆ باسەکانی کەڵکی وەردەگرت. قاسملوو مرۆڤێکی خۆشەویست، بیروباوەڕێکی کراوە و ئامادەی خزمەت بە هەموو لایەک بوو. ئەزموونی زۆری هەبوو بە زانینی شەش زمان ئەویش بە نووسین و قسەکردن. ڕۆژێک لە ڕۆژان ئەگەر کەسێک لەگەڵی قسەی کردبایە، قەد لە بیری نەدەچووەوە و ناچێ، ئێستاشی لەگەڵ بێ باسی کەسایەتی ناوبراو دەکەن. هەموو کەسێک، هەر لە لایەنگران و ئەندامانی حیزبەکەی، ڕۆشنبیران، پزشکان، باڵوێزەکان، وەزیر و سیاسیەکانی حیزبەکان چ لە چەپ چ لە ڕاست بە بەبیرهێنانەوەی وتوێژێکی تەنانەت دوراودوریش دەکەوتنە ژێر کاریگەری و سەرنجڕاکێشی ناوبراوەوە و تەنانەت دانیشی پێدا دەنێن. لەم سەدەی بیستەمەشدا کەسی وەها دەگمەن پەیدا دەبێ کە بۆچوونێکی وەهای لەسەر خۆی هەبێ. زیاتر لە بیست ساڵە لە سەر تێرۆری وییەن دەگوزەرێ، بەڵام جنایەتەکە هەروەها بێ سزا ماوەتەوە. بێ گومان دوکتور قاسملوو ئامانجی ئەم جنایەتە بوو، بە تەنیاش نەبوو هاوکارەکەی عەبدوڵڵا قادری ئازەر و فازڵ رەسوڵی دۆستیشی هاوسەفەری بوون و شەهید کران.\nدوکتور قاسملوو زۆر باش لە دەرد و مەینەت و ئازارو ئەشکەنجەی تاک و کۆی میللەتەکەی دەگەیشت، چوونکە بۆ خۆی ئەو دەردو ئازارو ئەشکەنجەیە چ بە ڕۆحی و چ بە فیزیکی چێشتبوو. خاتوو نەسرینی خێزانی لە کتێبەکەی بە ناوی ”ئۆرووپاییەک لە وڵاتی کوردان” لە لاپەڕەی ٢٦٠ باسی ئەشکەنجەی دوکتور قاسملوو لە لایەن ساواکەوە لە تاران دەکا.\nنەسرین خانم دەنووسێ لە تاران لەگەڵ دوکتور بە نهێنی دەژیاین و بۆ ئەوەی رزگارمان بێ و دەرباز بین بەرەو ئۆرووپا ناچار بووین بە هەزار دەردەسەری و کوێرەوەری و لە نێو بەفر و سەرماو سۆلەی زستان و بە تاریکە شەو بە سواری گوێ درێژ و بە پێی و دوو منداڵ بە کۆڵەوە خۆمانمان گەیاندە باشوری کوردستان و ئەو جار بە نهێنی و بە مەبەستی زیارەتی کربلا و نجف گەیشتینە بەغدا. سەرەڕای ژیانێکی هەژارانە و دەست کورتی نزیکەی هەشت مانگ لە بەغدا ماینەوە. عەبدولڕەحمان بۆ کارو باری حیزبی دەڕۆیشت و پاش ماوەیەک دیار نەماو ئێمەش نەماندەزانی چی بکەین. ڕێگەی ئۆرروپاشمان لێی گیرابوو حکومەتی عێراقی ئیجازەی دەرچوونی ئێمەی نەدەدا. ئەو جار ناچار بووینەوە بە یارمەتی هەڤاڵانی حیزبی جارێکی تر بگەڕێنەوە بۆ ئێران و بەڵکو لە تارانەوە دەربازمان بێ. هەر جۆرێک بێ لەگەڵ هەر دوو کچەکەم لە بەغدا بە ئۆتوبوس و لە ڕێگای خانەقین و قەسری شیرین بە ترس و لەرزەوە گەیاندمانیانە تاران. بەڵام هەڤاڵانی حیزبی ئادروسی ماڵێکیان پێ داین کە بچینە ئەوێ و وتیان لەو ماڵە چاوەڕوانتانن. خێرا تاکسیەکم گرت بۆ ئەوەی نەگیرێن بەرەو جێگای ئادرس بەڕی کەوتین. لەبەر دەرگا ڕاوەستاین و لە دەرگامان دا ئەویش بە دڵەڕاوکێ، ئەو کەسەی کە دەرگای بەڕووماندا کردەوە مێردەکەم واتە دوکتور قاسملوو بوو. پاش حەسانەوە لێم پرسێ چۆن وێراوتە بگەڕێتەوە تاران و ئەو ماوە دوورودرێژە ئێمە لە بەغدا بووین تۆ لە کۆی بوی و بۆ هیچ هەواڵیکت نەبوو. دوکتور چ لە ژیانی تاکە کەسی و چ لە ژیانی حیزبایەتی نهێنی پارێز بوو هیچ نهێنیەک تەنانەت من کە هاوسەری بوم باس نەدەکرد. بەڵام ئەم جارە دانی بەوەی کە بۆی پێش هاتبوو، نا. عەبدولڕەحمان وتی لەو کاتەی کە ئێوە لە بەغدا بوون، من لەگەڵ ئیسماعیلی ئامۆزام لە لایەن ساواکەوە دەستگیر کراین. هەر دووکمانیان ڕۆژانە ئەشکەنجە دەکرد. ناوبراو وتی هەردوو لاقیان دەبەستمەوەو هەڵیان دەواسیم و لێیان دەدام. لەو کاتەی کە قسەی دەکرد سێنگی پیشان دام و جێ زامی لێدانەکان بە سێنگیەوە دیار بوون. پاشان وتی ساواک داوای زانیاریان لیێ کردووەو ئەویش هیچ شتێکی باس نەکردووە. سەرەڕای ئەو کێشانەی کە لێرەدا باسی ناکەم بە زیرەکی خۆی لە دەستی ساواک دەرباز دەبێ.\nهەر جۆرێک بێ پاش تێرۆری دوکتور لە ساڵی ١٩٨٩، بڕیارمداو سەردانی ماڵی ئەحمەدی برای دوکتور قاسملووم کرد بۆ ئەوەی بە نێو یادداشت و نووسینەکانیدا بڕۆمەوە و زانیاری زۆرتر دەستم کەوێ. لەوێدا ئەحمەد بۆی باس کردم کە چۆن دوکتور قاسملوو لە دەستی ساواک رزگاری بووە. لە تاراندا سەرهەنگێک بوو بە ناوی زیبایی و لە نێو ساواکدا مەسئوولی ئەشکەنجە و کوشتن و ئیعدام بوو. ئەم زیباییە کەسێکی دڕندەو زۆرینەی خەڵکی تاران لێی دەترسان. ئەگەر کەسێکی دەگرت یان دەیان دا بەدەستیەوە لە پێشدا لێکۆڵینەووەی لەسەر ئەم زیندانیە دەکرد کە بزانێ دەوڵەمەندە یان هەژارە. هەژار بایا ئەوە ئەشکەنجەی دەدا تاکو ئەو کەسە دەمرد یان دەیکوشت. کە دەزانێ بنەماڵەی دوکتور دەوڵەمەندن ڕاست دەڕوا بۆ لای کاک ئەحمەدی برای دوکتور قاسملوو کە ئەو سەردەمانە لە تاران دەبیر بوو. پێی دەڵێ کە قاسملووم گرتوەو سزای سێدارەی لە سەرە، ئەگەر دەتەوێ براکەت ئازاد بێ ئەوە دەبێ ٥٠٠٠ تمەنی ئەو کاتە بە سەرهەنگ زیبایی بدا. کاک ئەحمەدیش هەرچەند سەر دێنێ و سەردەبا ئەو ٥٠٠٠ تمەنە چۆن بەدەست بێنێ. بۆ ئەوەی دوکتور رزگاری بێی قەبووڵی دەکا ئەو پارەیە بە زیبایی بدا بە مەرجێک دوکتور لەگەڵ خۆی بباتە ماڵیان و ئازادی بکا و دوکتور بڕوا و ئەویش پارەکەی پێی بدا. لە کاتی ئازاد بوونی و پاش چەند ساڵێکیش تەنانەت پێوەندی تەلەفونیشی لەگەڵ ئەحمەدی برای نەبوو.\nخاتوو نەسرین خێزانی دوکتور قاسملوو لە کتێبەکەیدا دەنووسێ کە مێردەکەی لە جێگایەکدا لە یادداشتەکانی ئەم ڕستەی ئاندرە مالروAndre Malraux نووسیووەتەوە کە دەڵێ: ”بێ ئەوەی حەزم لە شەڕ بێ، شەڕم کرد”. دوکتوریش دەڵێ:” منیش حەزم لە شەڕ نیە، شەڕ نە تەنیا ژیان و گوزەرانی خەڵکی لە نێو دەبا، بەڵکوو دەبێتە هۆی کوشتنی مرۆڤەکانیش، بەڵام دەوڵەتەکان هیچ هەڵبژاردنێکیان بۆ ئێمە نەهێشتووەتەوە و پێشمەرگەکانی ئێمەش شۆڕشگێڕانی لێهاتوون”.\nستۆکهۆڵم ـ سوید\n٣ ـ ٧ ـ ٢٠١٣\nسەرچاوەی ئەم نووسینە: ”کتێبی ئۆرووپاییەک لە وڵاتی کوردان” لە نووسینی نەسرین قاسملوو. وتاری مارک کراڤێتس ”عەبدولڕەحمان قاسملوو لە ژیاندایە”.\nمارک کراڤێتسMarc Kravetz ژۆرنالیستی ڕۆژنامەی لیبراسیۆنی فەرانسەیە\n« پووشپەڕ، تەزوویەکی تەزیووی قورگی نیشتمانەکەم، هێرش کەریمی\nشینی بێری بۆ قاسملوو, رازاو مه‌كڵاوه‌یی »


هۆمەر قەرەداغی: زۆر گرنگە كە كۆنترۆڵی تەواو هەبێت بەسەر كەرتی تایبەت لە بواری پەروەردەدا – پەڕە 24 – Knwe.org\nسەرەکی » چاوپێکه‌وتن » هۆمەر قەرەداغی: زۆر گرنگە كە كۆنترۆڵی تەواو هەبێت بەسەر كەرتی تایبەت لە بواری پەروەردەداپەڕە 24\nپەروەردە و خوێندن لە هەرێمی كوردستان چی بەرهەم دێنێت؟\nهۆمەر قەرەداغی: زۆر گرنگە كە كۆنترۆڵی تەواو هەبێت بەسەر كەرتی تایبەت لە بواری پەروەردەدا\nمامۆستا هۆمەر قەرەداغی، یەكێكە لەو مامۆستا كوردانەی ماوەی چەند ساڵێكە لە وڵاتی سوید نیشتەجێیە و لەبواری پەروەردە كاردەكات، لە كۆنگرەی پەروەردەیی ساڵی2007ی هەرێمی كوردستان، بە هەوڵ كار و پێشنیازەكانی لەپێناو بەرەوپێشبردنی سیستەمی پەروەردەی كوردستان بەشداربوو، لەم بارودۆخەدا كە هەرێمی كوردستان بە قۆناغێكی جیاوازدا تێپەڕدەبێت، دەمانەوێت بزانین دیدی بەڕێزیان لەسەر رۆڵی پەروەردەو بەرهەمی پرۆسەكە چییە.\nسازدانی گفتوگۆ : سامان ساڵح ، بەشی چوارەم و كۆتایی\n– مامۆستا هۆمەر، هەوڵدەدەم لەم بەشەدا زۆرتر قسە لەسەر رۆڵی پەروەردە لە بەهێزكردنی كۆمەڵدا بكەم، چونكە پەروەردە جگە لە سوودە تایبەتییەكانی بۆ تاك لە هەمانكاتدا وەك بنەمایەكیش وایە بۆ بەستنەوەی رایەڵەكانی كۆمەڵگە، چونكە كاتێك كە تاكەكان بەهۆی پەروەردە و خوێندنەوە دەگەنە ئامانج، ئەوكات بەرژەوەندییەكانی یەكتر دەپارێزن ئەمەش دەبێتەهۆی سەقامگیری كۆمەڵایەتی، بەڵام لەماوەی رابردوودا لە هەرێمی كوردستان دەبینین پەروەردە كەمترین بەشداریی لەم هەنگاوەدا كردووە، بەپێچەوانەوە بۆتە هۆكارێك بۆ دروستكردنی جیاوازی و دروستبوونی بۆشایی زۆر لەنێوان چین و توێژەكاندا، ئایا لە چ رێگایەكەوە دەتوانرێت ئەم لایەنە بەهێز بكات؟\n+ مامۆستا هۆمەر قەرەداغی: پەروەردە رەنگدانەوەی پەیوەندییە كۆمەڵایەتیەكانە، ئەگەر بەها بەرزەكانی مرۆڤدۆستی بەهێز بێت لە كۆمەڵگەدا، ئەوە سیستەمی فێركاری سیستەمێكی دیموكراتی مرۆڤدۆست دەبێت.\nلە باشووری كوردستان، متمانە و باوەڕ لەناو سیستەمە كۆمەڵایەتییەكەدا نەماوە، ئەمەش بۆتە یەكێك لە هۆكارەكان بۆ نەمانی متمانە لە ناو سیستەمی پەروەردەدا.\nیەكێك لەو هۆیانەی كە كاری مامۆستایی ئاستێكی بەرز لە كارەكانی ناو بازاڕی كاردا وەردەگرێت، موچەیە. ئەگەر كاری مامۆستایی بە گرنگ زانرا لە بازاڕی كاردا ئەوە كەسە بە تواناكانی كۆمەڵ هەوڵدەدەن ببن بە مامۆستا، لێرەوە كاریگەرییەكانی پەیوەندییە ئابووری و كۆمەڵایەتیەكان دەستپێدەكات لەسەر سیستەمی فێركاری.\nپەروەردە و خویندن لە كوردستان لە تەنگژەیەكی قوڵدایە، كاریگەرییەكانی لەسەر پەیوەندییەكان هەر لە ئاستی ئەو تەنگژەیەدایە كە لە بنەڕەتدا سیستەمە سیاسییەكە هۆكارێتی، مرۆڤ ناتوانێت داواكاری گەورەی لەسەر سیستەمی فێركاری هەبێت لە كاتێكدا كە سیاسییەكانی وڵات خەمساردبن بەرامبەر بە سیستەمەكەو وەك ئەركێكی نەخوازراو سەیری بكەن، ئەگەر مامۆستا متمانەی بە بەڕێوەبەرەكەی نەبوو، بەڕێوەبەر متمانەی بە سیستەمە سیاسییەكە نەبوو، ئەوە زوو یان درەنگ بەهاكانی ناو خویندنگە و قوتابخانەكان دەچنە ئاستێكی نزمی ناو پەیوەندییە كۆمەڵایەتیەكان. دەرئەنجامەكەشی رێزنەگرتنی پیرۆزی ژیانی لێدەكەوێتەوە كە بەدوای خۆیدا دەیان كارەساتی تراژیدی وەك كوشتن و خۆكوشتن و سەركوتكردنی لێدەكەوێتەوە.\n– دیسان دێمەوە سەرباسی پرسی نەبوونی دەوڵەتی سەربەخۆی كوردستان، لەم دۆخەدا كە گەلی كورد بەرەو بنیاتنانی نەتەوە دەڕوات، بێگومان دەبێت رۆڵی گەشەپێدانی پەروەردە زیاتربێت، بەڵام بەپێچەوانەوە حكومەتی هەرێمی كوردستان خەریكە هێدی هێدی كەرتی پەروەردە رادەستی كەرتی تایبەت دەكات، لەراستیدا كەرتی تایبەتیش ئەم دۆخی بێ دەسەڵاتی و بێباكییەی حكومەتی قۆستۆتەوە بۆ دروستكردنی كەرتێكی دابڕاو لە بنەما و پرەنسیپە نەتەوەیی و نیشتمانییەكان، ئەمەش لەلایەكەوە بۆتە مایەی ترسێك لەلایەن ئەوانەی كە گرنگیی بە پرسی پەروەردە دەدەن و لەلایەكیتریشەوە بۆتە مایەی ترس لەلای كارمەندانی وەزارەتی پەروەردە، كە لەكۆتاییدا ناسەقامگیری ئابووریش لێدەكەوێتەوە، ئایا بەڕێزتان رۆڵی كەرتی تایبەتی پەروەردە لە هەرێمی كوردستان چۆن دەبینن؟\n+ مامۆستا هۆمەر قەرەداغی: من بە تەواوی زانیاریم نییە لەسەر كەرتی تایبەتی پەروەردە لە هەرێمی كوردستان بەڵام وەك پرینسیپ پێم خراپ نییە، كە دایكان و باوكان مافی هەڵبژاردنی قوتابخانەیان هەبێت بۆ منداڵەكانیان. بەخراپی نازانم كە هەموو كات ئەلتەرناتیڤی زۆر و جیاواز هەبێت لەبەردەم تاكەكانی كۆمەڵدا، بەڵام دەبیت هەموو كات جۆرێك لە سەرپەرشتی هەبێت بە سەر ئەلتەرناتیڤەكانەوە بەشێوەك كە بەها هاوبەشەكان بە یەكسانی لەناو هەموو ئەلتەرناتیڤەكاندا هەبێت، لەهەمانكاتدا نابێت ئەلتەرناتیڤی نەرێنی هەبێت بەشێوەیەك كە كاریگەری خراپ بكاتە سەر مێشكی خوێندكارەكان، بۆ نمونە نابێت قوتابخانەی ئاینی هەبێت كە دژایەتی رۆڵی زانست بكات لە كۆمەڵگەدا، یان نابێت قوتابخانەی نەتەوەی سەردەست وەك: توركی كە بۆچونی ئەتاتوركی بڵاوبكاتەوە كە بۆچونی دوژمنە بەرامبەر هەموو بەها نەتەوەییەكان كە كوردستانی وەك خاك لەسەر وەستاوە، كورد كە تا ئێستا دەوڵاتی خۆی نییە دەبێت زۆر بەوردی مامەڵە لەگەڵ هەموو ئەو دیاردانە بكات كە دژی پرینسیپە نەتەوەیی و نیشتیمانیەكانن، هەر بۆیە زۆر گرنگە كە كۆنترۆڵی تەواو هەبێت بەسەر كەرتی تایبەتدا لە بواری پەروەردەدا، گرنگە كە كەرتی تایبەت نەبێتە بازاڕێكی گەرمی پارە پەیداكردن لەسەر حسابی پاشەڕۆژی نەوەی داهاتومان.\n– یەكێك لەو شتە گرنگانەی كە پێویستە لە هەر قۆناغێكدا بكرێت بەرهەم هێنانی فیكرە، پەروەردە و رێبەرانی پەروەردەیی لەم قۆناغەدا رۆڵێكی گەورە دەگێڕن، هەرێمی كوردستان ئێستا لە قۆناغێكی خراپی (بێ بابەتی- بێ فیكری پەروەردەیی) دا دەژی، نەوەی پێشوو پەسنی پەروەردەی كۆن دەكەن و دەڵێن: مامۆستا وەك باوك و دایك وابوو، دەستی دەگرتیت تا دەیگەیانیتە كەناری ئارامیی، بەڵام پەروەردەی ئێستا هیچی پێنیە و هیچ نادات بە خوێندكار، بەبڕوای بەرێزتان ئەم بۆشاییە فیكریە بەهۆی جیهانگیرییەوەیەو دەردێكی جیهانیە یان حاڵی كوردستان لەم بابەتەدا خراپترە؟\n+ مامۆستا هۆمەر قەرەداغی: بە بۆچونی من پرسەكە كەم و زۆر پەیوەندی بە جیهانگیریەوە نییە و دەردێكی جیهانی نییە، بەڵكو تایبەتە بە هەرێمی كوردستان و ناوچەكەوە، سیستەمی فێركاری وڵاتانی دیموكراتی لە تەنگژەدا نییە. راستە كەموكوڕیی هەیە، بەڵام لە قەیراندا ناژی وەك سیستەمی فێركاری كوردستان، بۆ نموونە: كەنەدا و فنلەندا سیستەمی فێركاریان لە ئاستێكی بەرزدان لە كاتێكدا كە جیهانگیری هەموو جومگەكانی ناو سیستەمی كۆمەڵایەتی و سیاسی ولاتەكانیانی گرتۆتەوە، ئەوەی لە كوردستان دەگوزەرێت ئەوەیە كە سیستەمی بەڕێوەبردنی وڵات سیستەمێكی دیموكراتی نییە، سیستەمی فێركاری كوردستان سیستەمێكی كۆنی رەقی ناوەندییە، دەبێت بكرێت بە سیستەمێكی مۆدێرنی نەرمی ناناوەندی كە تیایدا مرۆڤدۆستی و دیموكراتی سەروەربێت. لە كوردستان پلان و بیركردنەوەیەكی هەمەلایەنەی دریژخایەن نییە لەسەر سیستەمی پەروەردە و خوێندن، ئەوەی كە هەیە خەمساردی و بەهەند وەرنەگرتنی سیستەمەكەیە بە هۆكاری نەزانی گرنگی سیستەمەكە لای دەسەڵاتداران، من هەندێكجار كە ئەو خەمساردیە دەبینم گومانێكم لەلا دروستدەبێت كە لەوانەیە بە مەبەست نەیانەوێ نەوەی داهاتوو نەوەیەكی بیركەرەوەی رەخنەگربێت، وا هەستدەكەم كە نەیانەوێت منداڵی چاوكراوە و بیر رۆشنمان هەبێت.\n– مامۆستا هۆمەر، پەروەردە بەشداریی گەورە دەكات لە دابینكردنی وەڵامدا بۆ پرسیارەكان، هەر لەبنەڕەتدا سیستەمی سیاسیی مەبەستی لەهەر پرۆسەیەكی پەروەردەیی دابینكردنی وەڵامی پشكنراو و ستراتیژییە بۆ خەڵك، بەڵام جگەلەوەی پەروەردە لێرە و لە زۆربەی وڵاتانی دواكەتوو وەڵامی شتە فیزیكییەكانیش ناداتەوە، ئەوا ناشتوانێت تەنانەت «یاری منداڵیش» دابینت بكات، منداڵەكەم بۆی گێڕامەوە كە هاوڕێكانی لە قوتابخانە ئەوەندەیان حەز لەیاری ئۆتۆمبێل وپێشبڕكێیە وتویانە :»لەو دنیا كە چووینە بەهەشت هەموومان داوای پێشبڕكێ دەكەین»! قوتابخانە چ رۆڵێكی هەیە لەم نێوەندەدا؟\n+ مامۆستا هۆمەر قەرەداغی: با لەوێوە دەست پێبكەم كە ئەوە تراژیدییەكی گەورەیە كە منداڵ بیر لەو دنیا بكاتەوە، جارێ نازانێت ژیان چیە، بیركردنەوەكانی بەرەو پرسێك چووە كە پەیوەندی بەو تەمەنەوە نییە، لێرەدا هەر قوتابخانە تاوانبار نییە، خێزانەكانیش تاوانبارن لەوەی كە لەو تەمەنە كەمەدا ترس و خۆزگەكان و ببەسترێنەوە بە بوونەوە، پەروەردە دوو ئەركی هەیە. زانست و بەهاكان، هەردووكیشی لە پێناوی ئەوەیە كە منداڵ ئامادە بكات بۆ ژیانی گەورەساڵیی وەك مرۆڤێكی بە بەرهەمی بیركەرەوەی رەخنەگر، لە كوردستان پەروەردە لەم كارە سەرەكییەیدا سەرنەكەوتووە، بگرە بیر و هزری بردۆتەدواوە. حەزەكانی كوشتووە، مرۆڤەكانی خەمبار و دڵتەنگ كردووە، هیواكانی نەهێشتووە.\n– لە كۆتا پرسیارمدا و لە كۆتا بەشدا دەمەوێت كۆتایی بەوە بهێنم كە واز لەو رێبازە نەهێنین كە لەسەری دەڕۆین، ئەویش بەشدارییە لە پێشنیاز و بۆچوون و وتار لە سەرجەم كایەكاندا بەبڕوای بەڕێزتان پێویست نییە كە تۆڕێكی گشتی لەسەر ئاستی دڵسۆزان و شارەزایانی ئەم بوارە دروستبكرێت، كە لانیكەم بتوانرێت لەسەر هەندێ سەرەتای گرنگ بۆ كۆمەڵگەی خۆمان رێبكەوین؟\n+ مامۆستا هۆمەر قەرەداغی: لە بەشی سێیەمی ئەم چاوپێكەوتنەدا زیاتر لە ٣٠ پێشنیازم نووسی كە دەبوایە كاریان لەسەر بكرایە و كاری لەسەر بكرێت، پێشنیارەكان لە ساڵی ٢٠٠٧ وە لای وەزارەتی پەروەردەیە و لە ساڵی ٢٠١٢ وە لای پەرلەمانە. من باوەڕموایە بەو ریفۆرم و نوێخوازییانەی نووسیومن سیستەمەكە دەچێتەپێشەوە، بەڵام بەداخەوە تا ئەم كاتەش زۆربەی پێشنیازەكان فەرامۆشكراون، یەكێك لە پێشنیازەكان كە ساڵی ٢٠١٢ كردم بۆ پەرلەمانی كوردستان لە ناو ئەو قانونەی كە بۆم نووسین، بریتی بوو لە زیاتر لە ١٥٠ بڕگە و بەند كە پێكهاتبوو لە دروستكرنی لیژنەیەكی پەروەردەیی ستراتیژیی كە پێكهاتبێت لە پسپۆڕان و شارەزایانی پەروەردەیی لە هەرێمی كوردستان، تا ئێستاش ئەو كارە نەكراوە، ئیتر ناهەقمە كە بەگومان بم لێیان و خۆشم رەشبینبم بەرامبەر سیستەمی فێركاریی هەرێمی كوردستان؟\n51 جار بینراوە\nد. محەمەد حەبەش:فیدراڵییەت لە چوارچێوەی سوریاییەکی یەکگرتوودا باشترین چارەسەرە بۆ مەسەلەی کورد\nد. دارا رەشید: پلانی كورتخایەن و درێژخایەنمان داڕشتووە بۆ روبەڕوبونەوەی قەیرانەكان\n“رێکەوتن لەگەڵ بەغدا بە ئامانجێکی ستراتیژیی سەیردەکەین”\nئەنجومەنی وەزیران چەند پەیڕەوێکی یاسای چاکسازیی پەسەندکرد\nلایەنی سێیەم لە رێكەوتنی بەغدا و هەرێمدا


سەرۆکی هەرێم چەکوشی ڤیتۆ بەکاردێنێ؟\nئەوانەی ئەمڕۆ لەرێگەی دادگاییکردنێکی بێسەروبەرەوە دەستە دەستە خەڵک دەگرن و حوکمی زیندانی کردنیان دەدەن، گوایە بەتاوانی ئەوەی لە دژی حکومەت رەفتاریان کردووە، یان مەترسییان بۆ سەر ئاسایشی نیشتمانی دروست کردووە، سەردەمێک خۆیان دەیان وت گرتن و زیندان و ئەشکەنجە کۆڵمان پێنادات و بەردەوام دەبین لە وتنی راستییەکان، بەڵام ئێستا لەبەر ئەوەی وتنی ئەو راستییانە بۆ ئەوان تاڵی دەبەخشێت و زیانی هەیە بۆ بەرژەوەندی و پلە و پایە و شکۆدارییان، دەبێت بەم جۆرە مامەڵە لەگەڵ کەسانی رۆژنامەنووس و چالاکوانان بکەن.\nسەرەتا ئەو پێنج رۆژنامەنووس و چالاکوانەی بادینان بەوە تۆمەتبار کران کە پەیوەندییان بەسەفارەتەکانی دەوڵەتانەوە کردووە( سیخوڕی)، بەڵام دوای ناڕەزایی و سەرکۆنەی ئەڵمانییەکان و ئەوانی تر، لەو بڕگەیە پاشگەز بوونەوە.\nئەوان تاوانەکەیان (سیخوڕی) بوو، بەڵام ئێستا ئەوەیان لابردووە و هیچیش لە حکومدانەکەیان نەگۆڕاوە، هەر وەک ئەوەی ئەو بەندە لێکێندرا بێت بەتاوانبار کردنیانەوە تا خەڵکی پێ چەواشە بکەن، دەنا دەبوا لەگەڵ لادانی ئەو بڕگەیە سزاکەشیان لابردبا یان کەمیان بکردایەتەوە.\nسەردەمی رژێمی بەعس بەسەدان کەسی سەر بە حزبی دەسەڵاتداری ئێستا و شۆڕشگێڕی رابردوو، لەسەر ئینتیمایان بۆ کوردستان نەک بۆ حزبیش، دەستگیر دەکران و ئازار دەدران و ملکەچ دەکران کە بەرامبەر ئازاد کردنیان هاوکارییان بکەن، ئەمانە لە رێگەی حزبە (شۆڕشگێڕەکەوە) ناڕەزایی لێ دەکەوتەوە و دونیایان لێ حاڵی دەکرد.\nئەوەی ئەم چەند کەسە کردویانە، نابێت سزای لە چەشنەیان بەسەردا بدرێت، ئەوان لەگەڵ هیچ هێزێکی دەرەکی دوژمنی هەرێم دەستیان نەبووە تا بەو شێوە مامەڵەیان لەگەڵدا بکەن، ئەگەر پەکەکە لای ئەوان لە ئەردوگان و تورکیا خراپترە ئەوە پێچەوانەکەی لای سەدان هەزار کەسی دانیشتووی هەرێم راستە.\nئەگەر ئەو چەند کەسە مەترسییان هەبووە بۆ سەر ئاسایشی هەرێم، ئەی خێرە هەرچی حزبی غەیرە پارتی هەیە سەرکۆنەی دەکەن و حوکمەکە بە ناڕەوا دادەنێن؟\nئەگەر ئەوان کاریان بۆ لایەنێکی تیروریست کردووە، ئەی خێرە یەکێتی ئەوروپا و ئەمریکا و کەنەدا داوای ئازاد کردنیان دەکەن؟\nکەوابوو ئەمە تەنها لە رقێکی گروپییەوە سەرچاوە دەگرێت و لەرێگەی عینادییەوە ئەم کەیسە بەو ئاقارە دەبرێت.\nسەدان کەسی دانیشتووی هەرێم لەلایەن تورکیاوە ناچار کراون کە زانیارییان پێبدەن سەبارەت بە پەکەکە، ئەی ئەمانە ناو دەنێن چی؟ خۆئەگەر پێتان وایە وانییە، ئەی ئەو هەموو سوپایە بە هەموو جۆرەکانییەوە، کۆماندۆ، میت، چەکداری کرێگرتە، چۆن دێنە ناو هەرێم و لەهەستیارترین شوێنی ئەم هەرێمەدا ئەوانە دەستنیشان دەکەن کە لە ئۆتۆمبیلەکاندان و دەیانکەنە ئامانج؟\nدەبێت دادگای باڵای هەرێم چی بڵێت کە کار بۆ میتی تورکیا دەکەن؟ خۆ ئەمەش لە دژی ئاساییشی نیشتمانییە!\nبڕیارەکەی دادگای هەولێر سەبارەت بەو کەیسە، مایەی خۆشحاڵی زۆرینەی خەڵکی هەرێم نییە، بەتایبەتی لە زۆنی سەوز، ئەمە جگە لە ناڕەزایی دەرەکی، بەڵام سوور بوونی ئەو دادگایە و یاریکردنی بە بەندەکانی سزاکەیان، ئەوەمان پێدەڵێت کە پارتی بە هیوای دوو شتە.\nیەکەمیان ئەم کەیسە وەک خۆی دەهێڵنەوە تا سەرۆکی هەرێم دێتە سەرخەت و دەسەڵاتەکانی خۆی بەکاردێنێت و بڕیاری سەرۆکایەتییان بە لێخۆشبوون بۆ دەردەکات، و لەگەڵیشیدا دەیکەنە پیاوەتی و هەستی مرۆڤانە و ریکلامی (بەدیموکراسی بوون).\nدووەمیان ئەوەیە هەر سوور دەبن لەسەر ئەو بڕیارە و بەمەش دەیسەلمێننن کە هەژموونی تورکیا لەسەر چەقی حکومەتی هەرێم و سەرکردایەتی پارتی هەیە و ناتوانن لێی دەربچن.\nجا ئەگەر سەرۆکی هەرێم بڕیاری ئازاد کردنیان بدا ئەوکات دەپرسین: چۆن ئەو 5 کەسە کە بەتاوانی هاوکاری لەگەڵ پارتێکی (تیروریستی) و سیخوڕی کردن بۆ سەفارەتی وڵاتێک گیراون، بەفەرمانێکی ڤیتۆیی ئازاد دەکرێن؟ ئەی بۆچی تا ئێستا و چەندین مانگە گیراون و ئازار دەدرێن و خێزانەکانیان سەرگەردان بوون؟ ئەگەر بێتاوانن ئایا قەرەبووی ئەو ماوەیەیان دەکرێتەوە؟ یان دەکرێت بە فەرمانی سەرۆک، تاوانباری راستەقینە(بەو شێوەی تاوانبار کراون) لە زیندان بێتە دەر؟ دەنا ئەم سیناریۆ دروست کراوە نابێت بێ وەڵام بەجێبهێڵدرێت.


بەهەشت | حاكمیەتی خوا، واتای چی وچی دەگرێتەوە؟وە كێ ڕێگرە لە جێ بەجێ كردنی؟\nمیوانی ئەمڕۆ: ٥٢٦\nمیوانی هەفتە: ٨١٣١\nكۆی گشتی سەردان لە بەرواری ٢٠١٠/١٥/٥: ١٥٤٠١٢٦٥\nحاكمیەتی خوا، واتای چی وچی دەگرێتەوە؟وە كێ ڕێگرە لە جێ بەجێ كردنی؟\n[حاكمیەتی خوا، واتای چی وچی دەگرێتەوە؟وە كێ رِێگرە لە جێ بەجێ كردنی و بەرپاكردنی ؟ وە كێ جێ بەجێی نەكردووە ؟]\nئەهلی سوننەت وجەماعەت ئەوانەی شوێن سەلەفی صاڵح كەوتوون و پێغەمبەر ـ صلى الله عليه وسلم ـ، و هاوەڵان ـ رضي الله عنه ـ، پێشەوایانن بیروباوەڕیان وایە كە:\nحوكمی ڕەواو تەواو تەنها حوكمی خوایە وە هەر حوكمێكی تری مرۆڤ كەپێچەوانەی حوكمی خوا بێت ئەوە بی باوەڕن پێی وە بەرین لێی. وە بە حوكمی جاهیلیەتی دادەنێن. بەڵگەش لەسەر ئەمە چەندان ئایەتی قورئانی پیرۆزە وەكو: [ قُلْ إِنِّي عَلَى بَيِّنَةٍ مِنْ رَبِّي وَكَذَّبْتُمْ بِهِ مَا عِنْدِي مَا تَسْتَعْجِلُونَ بِهِ إِنِ الْحُكْمُ إِلَّا لِلَّهِ يَقُصُّ الْحَقَّ وَهُوَ خَيْرُ الْفَاصِلِينَ] الأنعام: ٥٧، وه: [وَمَا اخْتَلَفْتُمْ فِيهِ مِنْ شَيْءٍ فَحُكْمُهُ إِلَى اللَّهِ ذَلِكُمُ اللَّهُ رَبِّي عَلَيْهِ تَوَكَّلْتُ وَإِلَيْهِ أُنِيبُ] الشورى: ١٠،وه: [ أَفَحُكْمَ الْجَاهِلِيَّةِ يَبْغُونَ وَمَنْ أَحْسَنُ مِنَ اللَّهِ حُكْمًا لِقَوْمٍ يُوقِنُونَ] المائدة: ٥٠، وە.....هتد.\nوە باوەڕمان وایە كە خوای گەورە هەروەكو چۆن ئێمە و هەموو بونەوەریشی دروست كردووە، زۆر بەجوانی و تەواوی بە هەمان شێوەش بەرنامەو شەریعەت وحوكمی بۆ داناوین زۆر بەجوانی و تەواوی: [ إِنَّ رَبَّكُمُ اللَّهُ الَّذِي خَلَقَ السَّمَاوَاتِ وَالْأَرْضَ فِي سِتَّةِ أَيَّامٍ ثُمَّ اسْتَوَى عَلَى الْعَرْشِ يُغْشِي اللَّيْلَ النَّهَارَ يَطْلُبُهُ حَثِيثًا وَالشَّمْسَ وَالْقَمَرَ وَالنُّجُومَ مُسَخَّرَاتٍ بِأَمْرِهِ أَلَا لَهُ الْخَلْقُ وَالْأَمْرُ تَبَارَكَ اللَّهُ رَبُّ الْعَالَمِين] الأعراف: ٥٤وە هەروەكو چۆن دروست كردنی خوا تەواوترین و باشترین دروست كردنە، بە هەمان شێوەش شەریعەت و حوكمەكەشی باشترین حوكمە.\nوە هەروەكو كەس ناتوانێت زەویەكی باشتر یان وەكو زەوی خوا یان ئاسمان و ئاو و هەواو مرۆڤ و گیان لەبەرانی وەكو دروست كراوانی خوا دروست بكات و دابهێنێت بە هەمان شێوەش ناتوانن حوكم و شەریعەت و بەرنامەیەكی تری وەكو بەرنامەی خوا دابهێنن.\nوە هەروەها ئەگەر بێت و ئەندامێكی لاشەی مرۆڤ نەخۆش بكەوێت، ئەوە هەوڵی پزیشكەكان تەنها ئەوەیە چاكی بكەنەوە و بیگەڕێننەوە سەر ئەو دۆخەی جارانی كە خوا بۆی دانابوو، نەك خۆیان بتوانن ئەندامەكە بگۆڕن و دانەیەكی دەست كردی بۆ دابنێن، كەوەكو ئەوەی خۆی وابێت كە خوا بۆی دانابوو؛ بە هەمان شێوەش كە موسڵمان لە هەر بڕگەیەكی ئەم شەریعەت و حوكمەی خوا لا بدات ئەوە ژیانی ناخۆش دەبێت، و چارەسەریەكەشی بەوە دەبێت كە بگەڕێتەوە سەر شەریعەتەكەی خوا.\nبۆ نمونە: ئەگەر كەسێك گورچیلەی پەكی كەوتبێت ئەوە پزیشكەكان هەوڵی ئەوە دەدەن گورچیلەیەكی تری بۆ بهێنن كە خوا دروستی كردووە، نەك خۆیان بتوانن گورچیلەیەكی بۆ دروست بكەن. بە هەمان شێوەش گەر موسڵمان لەهەر بەشێكی حوكم و شەریعەتی خوا لا بدات ئەوە ژیانی تاڵ دەبێت و ژیانی تەنگ دەبێت و ناحۆش دەبێت [وَمَنْ أَعْرَضَ عَنْ ذِكْرِي فَإِنَّ لَهُ مَعِيشَةً ضَنْكًا وَنَحْشُرُهُ يَوْمَ الْقِيَامَةِ أَعْمَى] طه: ١٢٤گەر مەشروب خۆر بێت، یان دز بێت، یان بەد ڕەوشت بێت یان درۆزن و دوو زمان بێت ئەوە خۆشی لە خۆی ناكات تاوەكو تۆبە نەكات و نەگەڕێتەوە سەر شەریعەتەكەی خوا.\nوە بە حوكمی دانراوی مرۆڤ ئیسراحەت ناكات، كە بۆنمونە بگیرێت و بەند بكرێت؛ بەڵكو بەمە زیاتر لە تاوانەكەی ڕۆ دەچێت و خەراپتر دەبێت.\nكەواتە هەروەكو چۆن دروستكردنی خوا بە چاكترین دروسكراو دادەنێین، بە هەمان شێوە حوكم و شەریعەتەكەشی بە باشترین و تاكە شەریعەتی ڕ ەوا دابنێین.\nبەڵام ئایا حوكم و شەرعی خوا تەنها ئەو بڕیارانە دەگرێتەوە كە لە بەڕێوە بردنی وڵاتدا پێویستە پیادە بكرێن؟ یان حوكمی خوا گشتی ترە و هەموو بوارەكانی ژیانی تاك و كۆمەڵی مرۆڤ دەگرێتەوە؟ بێگومان دووەمیانە.\nبەو مانایە كەپێویستە مرۆڤ بە حوكمی خوا ڕازی بێت و بە گوێرەی توانا جێ بەجێی بكات، وە سەرەتا لە خۆیەوە دەست پێ بكات ئەوجا دەوروبەری پێویستە هەر یەكێك لە ئێمە حاكمیەتی خوای قەبووڵ بێت لەنەفسی خۆیدا، بەو مانایە كە ژیانی بە گوێرەی قورئان و سوننەت بێت، و هەواو ئارەزوو ڕاو بۆچونی خۆی نەخاتە پێش قورئان و سوننەت لە هیچ بوارێكدا.\nنە لە بواری عەقیدە و بیروباوەڕ وە نە لە بواری عیبادەت وخواپەرستی، وە نە لە بواری مامەڵەو موعامەلات وە نە لە بواری بانگەوازی و.....هتد.\nبەڵام دەبینین و دەبیستین لەم لاو لەولا كەسانێك بەناو ئیسلامیەوە داوا دەكەن حاكمیەتی خوا بگەڕێتەوە لە فەرمانڕِەوای و دەسەڵات و پەرلەماندا، لە بڕینی دەستی دزو ڕەجم كردنی زیناكارو هاوشێوەی ئەم حوكمانە. بەڵام داوا ناكەن حاكمیەتی خوا بگەڕێتەوە لە گرنگترین بواردا كە بواری بیروباوەڕە. بۆ نمونە داوا ناكەن و هەوڵ نادەن خەڵكی حاكمیەتی خوا قەبووڵ بكات لە تەوحیددا، بانگەوازی و هەوڵیان ناخەنە گەڕ بۆ ئەوە خەڵكی تەنها هاوار بكەنە (الله) و تەنها پەنا بەو بگرن و حەیوان هەر بۆ ئەو سەر ببڕن و ئیعتیقادیان تەنها بەو بێت و پێغەمبەران و پیاو چاكان نەكەنە شەریكی خوا لەهیچ پەرستنێكدا.\nبە خەڵكی ناڵێن كە شەخس پەرستی پێشێل كردنی حاكمیەتی خوایە لە گرنگترین بواردا. وە پێ یان ناڵێن بیدعە پێشێل كردنی حاكمیەتی خوایە لە شوێن كەوتنی پێغەمبەردااللهبە خەڵكی ناڵێن حاكمیەتی خوا وا دەخوازێ بەس ئیعتیقادتان بە خوا بێت و هیچی تر، ئیعتیقادتان بە دارو بەردو گڵ و خۆڵ و پەڕۆوپاڵی سەرگۆڕی پیاوچاكان نەبێت.\nوە پێ یان ناڵێن تەنها شوێن سوننەتی پێغەمبەر ـ صلی الله علیه وێ‌له وسلم ـ بكەون ئەوەیە حاكمیەتی خوا وە واز بهێنن لەو هەموو بیدعەیەی لە ناویاندا هەیە وەك ئاهەنگ گێڕانی مەولود و سەری ساڵ و تەڵقین و (إسقاط الصلاة) و مارە بەجاش و حیزبایەتی و تەفرەقەو شمشیر لەخۆدان و.......\nوا دەزانن حاكمیەتی خوا تەنها ئەوەیە ئەوان سەرۆكایەتی دەوڵەت بگرنە دەست و ململانێ لەسەر ئەوە بكەن!!!!\nبۆیە لەبەر ئەم بۆچونە كورتە تەسكەیانە بۆ حاكمیەت ئاگایان لە حاكمیەتی خوا نەماوە لە خۆیانداو لە ناو كۆمەڵگاش. تێیاندایە هاوار دەكاتە غەیری خوا وە بەسەدان بیدعە دەكات و دژایەتی ئەهلی تەوحیدو سوننەت دەكات، وە هیچ لەمەش بەپێشێل كردنی حاكمیەتی خوا نازانن.\nهەروەكو لە شەوی (پێنج شەممە، 28/شەووالی/1431هـ، تەلەفزیۆنی پەیام)ی كۆمەڵی ئیسلامی، مەلایەكی شەخس پەرستی بیدعەچی هێنا بۆ سەرشاشەكەی بۆ قسەوتن بە ئێمەی بانگەواز خوازانی تەوحید و سوننەت. وە هەروەها بۆ دژایەتی كردنی بانگەوازی تەوحیدو سوننەت و بەرگری كردن لە شەخس پەرستی و بیدعە. كەواتە نایانەوێت حاكمیەتی خوا لە تەوحیدو شوێن كەوتنی سوننەت دا بگەڕێتەوە بەڵكو دژایەتیشی دەكەن بەڕاگەیاندن، وەكو ئەم مەلایە نمونەیەكی دیارو ئاشكرابوو لەسەر ئەو پێشێل كردنە بۆ حاكمیەتی خوا. زۆر لە ئیسلامیەكان لێمان ناگەڕێن حاكمیەتی خوا لە مزگەوتەكان و ماڵەكاندا بگەڕێنینەوە. ئێمە لە لایەك بانگەوازی تەوحید و ئیتتباع دەكەین ئەوانیش بیدعە زیندو دەكەنەوە و كەسانی شەخس پەرست و بیدعەچی دەخەنە سەر شاشەكانیان بۆ هەڵوەشاندنەوەی بانگەوازیەكەی ئێمە!!\nدە لێمان گەڕێن با ئێمە مزگەوتەكان پاك كەینەوە، لە بیدعە و دیاردەكانی هاوبەش بۆ خوا دانان. ئەگەر ڕاست دەكەن ئێوەش پەرلەمان پاك بكەنەوە لە یاساكانی پێچەوانەی شەرعی خوا.\nئێمە لامان وایە تاوەكو مزگەوتەكان وماڵەكان وخۆمان حاكمیەتی خوای تێدا جێ بەجێ نەكرێت ئەوە حوكمی خواش لەپەرلەمان و حوكمڕانیدا جێ بەجێ ناكرێت. بەڵام ئێوە حاكمیەتی خواتان لە بیر نیە، یان بەلاوە گرنگ لە نەفسی خۆتان و ماڵەكان و مزگەوتەكان، تەنها وا دەزانن حاكمیەت واتە: دەسەڵات!!\nكوا حاكمیە تی خوا لەجل و بەرگ و ئاكارتان، كوا ڕیشتان، كوا بۆچی شەڕواڵەكانتان لە زەوی دەخشێت ؟؟!!\nبۆچی ئافرەتانتان وا ڕاهێناوە كە جلی تەسك و بێ عەبا لە بەر بكەن و بۆچی ژن و پیاوتان تێكەڵ دەكەن. ئافرەتی جوان و ڕازاوە دەخەنە سەر شاشەكانتان بگرە هەندێ جار بە سەر و سنگی ڕوتیش!!\nئایا ئەمەیە حاكمیەتی خوا. یان گۆرانی و مۆسیقایەكەتان حاكمیەتی خوایە؟؟ ئێوە بەلاتانەوە ئاساییە كە مزگەوتەكان پڕیەتی لە بیدعە. مەلای واتان لەگەڵە كە لە مینبەری پێغەمبەردا(صلى الله عليه وسلم)، دژایەتی تەوحیدو سوننەت دەكات. گرنگ لای ئێوە ئەوەیە ئەو مەلایە دژی دەسەڵات بێت وقسەیان پێ بڵێت هەر چەندە هاواریش بكاتە غەیری خواو بانگەشەی بیدعەش بكات!! ئێمە گوناهبار نابین كە دەسەڵاتی گۆڕینی یاسای بێ شەرعی مان نەبێت. چونكە ئێمە لە پەرلەماندا نین و بەشداری حوكمڕانیش نین. بەڵام ئێوە تاوانبارن چونكە ئێوە لەگەڵ یان بەشدارن لە بڕیارەكانی پەرلەمان و سەروەختێكیش لە حوكمڕانیشدا.\nپێغەمبەری خوا(صلى الله عليه وسلم)، كە لە مەككە بوو حوكمڕانی بە گوێرەی حوكمی خوا نەبوو، وە بەمەش ئەو تاوانبار نە دەبوو بەڵام لە بانگەوازی تەوحید نەدەوەستا و لە خۆیی و موسڵماناندا حوكمی خوا پەیڕەو دەكراو خوایان بە تەنها دەپەرست، وە نەدەچون لەگەڵ فەرمانڕەوایانی قوڕەیش یاسا دابنێن بۆ بەڕێوە بردنی شاری مەككەو دەوروبەری !! بە هەمان شێوەش ئێمە كەم تەرخەم و تاوانبار نین (إن شاءالله) بەهۆی هەر بڕیارو یاسایەكی بێ شەرعی كە لەپەرلەمان بدرێت. بەڵام ئێوە بەشدارن! ئێمەی سەلەفی لە هەر مزگەوتێك بین ئەوە بەرهەممان بووە و بە فەزڵی خوا توانیومانە حاكمیەتی خوا لەم شوێنەدا بەرپا بكەین و دیاردەكانی شیرك و بیدعەمان تێدا نەهێشتووە یان كەممان كردۆتەوە. هەروەكو چۆن پێغەمبەری خوا صلى الله عليه وسلم، كە چوو بۆ مەدینە یەكەم كاری دروست كردنی مزگەوت بوو وە لەوێدا حاكمیەتی خوای بڵاوكردەوە؛ بەڵام ئێوە و مەلاكانیشتان هیچ گرنگی بە حاكمیەتی خوا نادەن لەمزگەوتەكانتاندا، بەڵكو خۆیان بیدعە دەكەن و ڕیش دەتاشن و ئینكاری لە شیرك و هاواری غەیری خوا ناكەن بەڵكو هەوڵی سەرەكی بۆ ئەوەیە كە خەڵكی دەنگ بە یەكێتی وپارتی نەدەن بەڵكو بۆ حیزبەكەی ئێوەی بدەن !!. ئێمە وەكو پێغەمبەری خوا صلی الله علیه وێ‌له وسلم، دەمانەوێت حاكمیەتی خوا بەرپا بكەین لە هەردو حاڵەت دا:\nحاڵەتی مەككە: گرنگی بە حاكمیەتی خوا دەدا، لە تەنها خوا پەرستی و دەیوت: (قولوا لا إلە إلا الله، تفلحوا) هەر چەندە كە حوكمڕانیش بە دەست ئەو نەبوو، ئەو هەر بانگەوازی تەوحیدی دەكردو ململانێی لەگەڵ سەرانی قوڕەیش لەسەر فەرمانڕەوای و سەركردەیەتی نەبوو بەڵكو لەسەر [لا إلە إلا الله] بوو دەیفەرموو: [ لَقَدْ أَرْسَلْنَا نُوحًا إِلَى قَوْمِهِ فَقَالَ يَا قَوْمِ اعْبُدُوا اللَّهَ مَا لَكُمْ مِنْ إِلَهٍ غَيْرُهُ إِنِّي أَخَافُ عَلَيْكُمْ عَذَابَ يَوْمٍ عَظِيم] الأعراف: ٥٩وە ئەوانیش دەیان گوت [أَجَعَلَ الْآَلِهَةَ إِلَهًا وَاحِدًا إِنَّ هَذَا لَشَيْءٌ عُجَابٌ] ص: ٥وە كاتێكیش كە حوكمڕانی دەسكەوت لەشاری مەدینە ڕاستەوخۆ مزگەوتی دروست كردو تیایدا حاكمیەتی خوای بڵاوكردەوە و وردە وردە حوكمەكانی تریش دابەزین سەبارەت بە بڕینی دەستی دزو و ڕەجم كردنی پیاو و ژنی زیناكار......هتد.\nبەڵام زۆر لە ئیسلامیەكان دەعوەی پێغەمبەرانیان بەلاوە زۆر گرنگ نییە و دەڵێن با بەس بێت خۆ خەریك كردن بە (شركی قبور)، چونكە شیركی ئەمڕۆ (شركی قصورە). نەك: (شیركی قبور). وە لە ڕاستیشدا نە شیركی قبور یان لادا وە نە شیركی قصور.\nئێمەی سەلەفی بەلامان وایە گەورەترین حاكمیەتی خوا بریتی یە لە تەوحیدو تەنها خوا پەرستی. [مَا تَعْبُدُونَ مِنْ دُونِهِ إِلَّا أَسْمَاءً سَمَّيْتُمُوهَا أَنْتُمْ وَآَبَاؤُكُمْ مَا أَنْزَلَ اللَّهُ بِهَا مِنْ سُلْطَانٍ إِنِ الْحُكْمُ إِلَّا لِلَّهِ أَمَرَ أَلَّا تَعْبُدُوا إِلَّا إِيَّاهُ ذَلِكَ الدِّينُ الْقَيِّمُ وَلَكِنَّ أَكْثَرَ النَّاسِ لَا يَعْلَمُونَ] يوسف: ٤٠ بەڵام ئێوە وا دەزانن حاكمیەتی خوا تەنها دەسەڵات وەرگرتنە، ئێمە پێمان وایە تاوەكو لە خۆماندا ڕازی نەبین بە حاكمیەتی خواو گەڕانەوە بۆ قورئان و سوننەت لەهەموو كێشەكاندا، وە تاوەكو لە مزگەوتەكانەوە حاكمیەتی خوا جێ بەجێ نەكرێت ئەوە حاكمیەتی خواش لە پەرلەماندا جێ بەجێ ناكرێت!! وە تاوەكو خەڵكی تەنها خوا نەپەرستن و تەنها شوێن پێغەمبەری خوا(صلى الله عليه وسلم)، نەكەون ئەوا ناشتوانن دەستی دز ببڕن و حوكمڕانی بە قورئان و سوننەت بكەن. وە سوێند بە خوا گەر بێت و ئیسلامیەكان بە حیزب و مەلاكانەوە ڕێگری بانگەوازی سەلەفیەكان نەبن ئەوا حاكمیەتی خوا لە ناو گۆمەڵگا بەرپا دەبێت (إن شا‌ء الله)، وە وڵات ئاسودەو خۆشحاڵ دەبێت، بەڵام بە داخەوە ڕێگرانی حاكمیەتی خوا زۆرن. زۆریشیان بە ناوی دینەوە دژایەتیمان دەكەن و ڕێگر دەبن لە گەڕانەوەی حاكمیەتی خوا لە گرنگترین بواردا كە تەوحیدو سوننەتە. وە لە هەمان كاتیشدا قسەی گەورە و شیعاری زەق بەرز دەكەنەوە كە گوایە هەوڵی بەرپاكردنی حاكمیەتی خوا دەدەن!!..\nبەڕاستی سەیرە زۆر لە ئیسلامیەكان خۆیان حوكمی خوا لە خۆیاندا جێ بەجێ ناكەن؛ كەچی داوا لەعەلمانیەكان دەكەن بەتەواوی حاكمیەتی خوا جێ بەجێ بكەن !! خۆتان لە چەندەها ناكۆكیدا ڕازی نابن بگەڕێنەوە لای قورئان و سوننەت، كەچی داوا لە كەسانێكی نا ئیسلامی دەكەن بگەڕێنەوە بۆ حاكمیەتی خوا!!\nتاوەكو ماڵەكانمان و مزگەوتەكانمان وكۆمەڵگاكەمان حاكمیەتی خوا قەبووڵ نەكەن، ئەوە كاربەدەستانیش بە تەواوی قەبووڵی ناكەن. چونكە خەڵكی چۆن بن كاربەدەستانیشیان ئاوا دەبن.\nکاتی دروستبوونی ئەم لاپەڕەیە: ٠.٣٣٦٥ چرکە


عه‌لی ئاغای بوران بە زاری خۆی لە خۆی دەدوێ – Knwe.org\nسەرەکی » ئاراستە » عه‌لی ئاغای بوران بە زاری خۆی لە خۆی دەدوێ\nلێرەدا به‌شێك له ژیاننامه‌ی ڕابردووم له سه‌ره‌تای شۆرشی ئه‌یلول و شوڕشی نوێ به رابه‌رایه‌تی ی ن ك هه‌تا ئێستا بۆ هەموو لایەکی باس دەكه‌م. دۆستم زۆرن لە نزیکرا یەکدی دەناسین بۆ ئەوانەش کە لە دوورەوە دەمناسن بەو چەند دێرەی هەندەک لایەنی ژیان و تێکەڵاوی خۆم بە کوردایەتی دەخەمە بەر چاو.\nسه‌ره‌تا پێویسته ئاماژه به شوێن و ساڵی له دایك بوونم بكه‌م ، كه له ساڵی 1952 له گوندی بوران _ دۆڵی باڵه‌ییان له بنه‌ماڵه‌یه‌كی هه‌ژار و كورد په‌روه‌ر له دایك بوومه ، هه‌ر له گوندی بوران تا ته‌مه‌نی 13سالی له گونده‌كه‌مان له‌گه‌ڵ دایك و باوكم ژیاوم ، پاشان له ساڵی 1965 خانه‌واده‌كه‌مان به گشتی گواستمانه‌وه گوندی وه‌لزه‌ی سه‌ر به ناحیه قه‌سرێ هه‌ر له باڵه‌كایه‌تی ، دوای ئه‌وه‌ی ته‌مه‌نم بوو به 18 ساڵ ، واتا له ساڵی 1970 ژیانی هاوسه‌ریم له‌گه‌ڵ خاتوونێكی هه‌مان ده‌ڤه‌ری باڵه‌كایه‌تی به ناوی (مێر عبدالله حسێن) پێكهێنا.\nله ئێستاشدا خاوه‌نی 4 كوڕ و یه‌ك كچی چاوگه‌شم به ناوه‌كانی (نه‌جمه‌دین و ڕێباز و ڕیناس و نێرگز و ده‌رباز) كه هه‌مویان له ئاواره‌تی و ده‌ربه‌ده‌ری له دایك بوونه (وه یه‌كێك له كوڕه‌كانیشم به ناوی محمد له شه‌ڕی ناوخۆ شه‌هید بووه و كه هه‌مان ئه‌و كوڕه‌م له زیندانی ئه‌بوغرێب له دایك بووه.\nئه‌وه‌ی په‌یوه‌ندی به پێكهاته‌ی خێزانه‌كه‌مه‌وه هه‌بوو تا ئێره سه‌ره‌تایه‌ك بوو بۆ ناسینه‌وه‌م.\nبۆ باسكردن و له به‌شداریم له شورش و سیاسه‌ت و كوردایه‌تی كه دڵسۆزانه و كوردپه‌روه‌رانه خه‌باتی نه‌پساوه‌م هێناوه تاكو ئێستا.\nسه‌ره‌تاش له مانگی 8ی ساڵی 1969 له‌سه‌ر بڕیاری ناوچه‌ی ئه‌وكاته‌ی پارتی دیموكراتی كوردستان ، له‌گه‌ڵ كۆمه‌ڵێك له هاوڵاتیانی دۆڵی باڵه‌ییان و باڵه‌كایه‌تی به گشتی ، بۆ یه‌كه‌مجار چه‌كی پێشمه‌رگایه‌تیمان كرده شان ، پاشان له‌و ناوچه‌یه سه‌ید سه‌لیم بوو به سه‌رلقمان له هه‌مان ناوچه كه باره‌گاكه‌ی له قه‌سرێ بوو ، دواتر بۆ زیاتر تۆكمه كردن و پێكهاته‌ی هێز له ناوچه‌كه و كۆكردنه‌وه‌ی زیاتری هاوڵاتیان له به‌ره‌كانی هێزی پێشمه‌رگه ، هێزی كارۆخ دروستكرا ئه‌م باره‌گایه‌ش له گه‌لاڵه دانرا به‌سه‌رپه‌رشتی عوڵاغای پشده‌ری ، ئه‌م به‌شداریكردنه‌مان له شۆرشی ئه‌یلول درێژه‌ی كێشا تاكو به‌یانی 11ی ئازاری 1970 ، دواتر له ساڵی 1972 باره‌گای هێز گواسترایه‌وه بۆ بنه‌كاوه له بناری هه‌ندرێن كه ده‌كه‌وێـه سنوری ئاكۆ و گه‌رۆیان ، دواتر بووین به هێزی باڵه‌ك له ساڵێ 1974 ، كه له هه‌مان ساڵدا له وه‌رزی به‌هار بوو شه‌ر له‌گه‌ل ڕژێمی به‌عس كه ئه‌وكاته عه‌لی كۆ و هاوڕێكانیان ئێمه‌یان به جێ هێشت له هێزی باڵه‌ك ، ئێمه كه‌وتینه نێوان جه‌بهه و دواجار گه‌ڕاینه‌وه بۆ ڕاواندوز و خه‌ڵكی وایان ده‌زانی ئێمه هه‌مومان له‌ناو چووینه ، كه گه‌یشتینه‌وه شه‌هید سه‌ید سه‌لیم زۆر لێیان په‌ست بوو و بڕیاریدا خۆی ئه‌و ڕه‌بایانه‌ی له‌ده‌ست چوونه بیانگرێته‌وه ، كه داوای كرد ئه‌وه‌ی خۆی فیدایی ده‌كات بێت ، ئیتر هه‌موو لقه‌كه ئاماده‌یی خۆمان ده‌ربڕی ئنجا هێرشه‌كه بۆ سه‌ر ڕه‌بایه‌كانی داره قه‌سپ خواكورك و ئه‌شكه‌وتی بناران ده‌ستی پێكرد و له دوای 4 كاتژمێر شه‌ركردن توانرا ڕه‌بایه‌كان بگیرێنه‌وه . هه‌ر له داره قه‌سپ و ئه‌شكه‌وتی مناران ماینه‌وه تاكو چه‌ند مانگێك .. دیسان ئه‌و چه‌ند مانگه ڕژێمی به‌عس دووباره هێرشی هێنایه‌وه له مانگی 6ی 1974 ، له‌م هێرشه‌دا زیانی دوژمن كوشتنی نزیكه‌ی 500 جوندی ده‌ستكه‌وتی زیاتر له 400 چه‌كی كلاشنكۆفی بچوك بوو ،\nوه ئێمه داوامن له عه‌وڵاغای ئامر هێزكرد كه فه‌ره‌نسۆ حه‌ریریش له‌وێبوو ، داوامانكرد كه ئامێری وه‌ك شۆفڵ و مه‌كاینی تر بنێرن بۆ ئه‌وه‌ی ته‌رمی ئه‌و جوندیانه ژێر خاك بخه‌ین له‌به‌ر بۆن و بوون و پیسبوونی ئه‌و ناوچه‌یه ، به‌ڵام ئه‌وان ووتیان خۆتان به‌ده‌ست ئه‌وكاره بكه‌ن ، به‌ڵام شه‌هید سه‌ید سه‌لیم كه سه‌ر لقمان بوو ڕه‌تی كرده‌وه كه پێشمه‌رگه‌كان ناتوانن ئه‌و كاره بكه‌ن چونكه ماندوون ، ئه‌مه‌شبووه هۆكاری ئه‌وه‌ی كه سه‌ید سه‌لیم له ڕه‌بایه‌كانی ئه‌وێ بێته خوارێ بۆلای عه‌وڵاغا ، پاشان كه سه‌ید سه‌لیم هاته خواره‌وه ئیتر بردیان بۆ حاجی ئۆمه‌ران و له سجنی خه‌لانێ سجنیان كرد ، ئێمه‌ش له دوای ئه‌و هاتینه خوارێ و چۆڵمان كرد ، ئه‌وه‌بوو قوه‌تێكیان هێنایه شوێنه‌كه‌مان سه‌رلقه‌كه‌ی ناوی حه‌جیل بوو ، وه دواتر منیشیان له‌گه‌ڵ پێشمه‌رگه‌كان برده ئه‌وێ و سجنیان كردین . دوای یه‌ك هه‌فته‌ی تر حكومه‌تی به‌عس دیسان هێرشی كرده‌وه و هه‌موو ناوچه‌كه‌ی گرته‌وه ، دواتر ئیدریسی كوری مه‌لا مسته‌فا هاته لامان له سجن و داوای كرد بێنه ده‌ره‌وه به‌ڵام سه‌ید سه‌لیم ڕه‌تی كرده‌وه ، ئیتر هه‌ر چۆن بێـت ده‌ریانكردین له سجن و باره‌گای لقی سه‌ید سه‌لیم گه‌رایه‌وه\nگردوگۆ دواتر حكومه‌ت هاته زۆسك و هه‌ر له هه‌مان سالی 1974 ، دواتر هاتینه كۆسپی سپی خوارووی سه‌رتیز ، ئیتر له كاتی به‌یانی 11ی ئازار واتا پێش ئه‌وكاته تووشی شه‌ڕێكی تر بووین ، ئیتر بروسكه‌یه‌ك هات و سه‌ید سه‌لیم داوا كرا بچێته حاجی ئۆمه‌ران به مه‌به‌ستی وه‌ستای شه‌ڕ و پاشان سه‌ید سه‌لیم گه‌رایه‌وه و حكومه‌ت ئاشبه‌تالی پێ كرا و داویان لئ كردین كه ئه‌وه‌ی بۆ مه‌فره‌زه‌ی پارتیزانی ده‌تونێت به‌شێكیان بچێته سورێن و به‌شه‌كه‌ی تری بۆ خواكورك ،به‌ڵام دواتر ئه‌وه‌ش ڕه‌ت كرایه‌وه و ئیتر كه‌س نه‌ما ئه‌وه‌ی رۆشت بۆ ئێران ئه‌گینا ئه‌وانه‌ی مانه‌وه ، من وه‌ك خۆم چوومه‌وه باڵه‌ییان و له ماڵی خۆمان دانیشتین و شۆرشی ئه‌یلول تێكچوو .\nپاش شۆرشی ئه‌یلول له‌و رۆژانه‌ی گه‌له‌كه‌مان له كوردستانی باشور توشی قورسترین نا ئومیدی ببوو.رۆژانی ریككه‌وتنی شومی جزائیر و هه‌ره‌س هینانی شۆرشی ئه‌یلوول، له‌ورۆژه سه‌ختانه‌ی كه‌س نه‌ی ده‌وێرا له‌لای نزیكترین كه‌سی خۆی باسی كوردایه‌تی و هه‌لسانه‌وه بكات و له دوای دوو مانگ له كانی به‌ست بووم له پشت گوندی وه‌ڵزه ، له‌گه‌ڵ شه‌هید حه‌سه‌ن بۆڵی ، سه‌ردانی هه‌ندێك له هاوڕێكانم كرد له هه‌مان ده‌ڤه‌ر كه یه‌كێك له‌وانه شه‌هید عه‌زیز داودم بوو ن به نیازی ئه‌وه‌ی چی بكه‌ین و چۆن بێ شۆرش رژێم ته‌مێ بكه‌ین و نه‌وه‌ستین له خه‌بات ، ئه‌وه‌بوو 28-1-1976 بریارماندا یه‌كه‌م كۆبونه‌وه‌مان كرد كه چالاكی بكه‌ین له دژی ڕژێم و خه‌ڵك په‌یدا بوو هێواش هێواش زۆر بوون ، دواجار ئاخر كۆبونه‌وه‌مان له ئاشی هه‌مزاغا له وه‌ڵزێ كرد ، بڕیارماندا 30-4-1976 چه‌ك بكه‌ینه‌وه شان و له شاخ درێژه به خه‌بات بده‌ینه‌وه له‌گه‌ڵ شه‌هید عه‌زیز داود ، به‌ڵام هه‌ردوكمان من و عه‌زیز داود نه‌فی كراین بۆ جنوب و دوریان خستینه‌وه ئه‌وه‌بوو پلانه‌كه دواكه‌وت . شه‌هید حه‌سه‌ن بۆڵی و محمود سه‌یده نامه‌یان بۆ ناردمه جنوب كه شۆڕش به ڕابه‌رایه‌تی یه‌كێـتی نیشتمانی كوردستان دروست بۆته‌وه،نامه‌كه‌ش باوكم بۆی هێنابووم ، هه‌ر ئه‌وكاته مناڵه‌كانم به باوكمدا نارده‌وه شاخ و عه‌زیز داودم له هه‌ڵگیرسانی شۆرش ئاگادار كرده‌وه و خۆم به ته‌نیا و به دزیه‌وه هاتمه‌وه بۆ گوندی وه‌ڵزه و له مانگی 8ی 1976 په‌یوه‌ندیم به دكتۆر خالید و عومه‌ر ده‌بابه كرد له قه‌ندیل به‌مه‌ستی پێشمه‌رگایه‌تی و مه‌فره‌زه سه‌ره‌تاییه‌كانمان دروستكرد و وه‌ك فه‌رمانده‌ی مه‌فره‌زه ده‌ست به‌كاربووم له ریزی خه‌بات ، له ماوه‌ی خه‌باتی شاخمدا به‌شداری شه‌ڕه‌كانی ( گابیرێز و شێخ ناسر و سه‌ركردایه‌تی و چه‌ندین داستنانی تری قاره‌مانانه ) دواتر له ڕاپه‌ڕینه مه‌زنه‌كه‌ی 1991 له‌گه‌ڵ به‌ڕێز نه‌وشیروان مسته‌فا له شێنێ هاتینه خواره‌وه بۆ ناوشاره‌كان .\nئه‌وه‌ی لێره‌دا ده‌مه‌وێ ئاماژه‌ی پێ بكه‌م ، له ماوه‌ی خه‌باتی شاخمدا چوار جار خێزانه‌كه‌م به كۆڵه‌پشتی مناڵه‌وه ئاودیوی قه‌ندیل بونه‌وگه‌راونه‌ته‌وه ، هه‌تا ساڵی 1987 به یه‌كجاری چووینه ئێران و ساڵی 1991 گه‌ڕاینه‌وه كوردستان ، وه پێش ئه‌وكاته‌ش له ساڵی 1977 خێزانه‌كه‌م بۆ ماوه‌ی یه‌ك ساڵ له دیوانیه سجن بوون به هۆی ئه‌وه‌ی من پێشمه‌رگه بووم ، هه‌ر له‌و زیندانه مناڵێكم به ناوی محمد له دایك بوو ، هه‌ر ئه‌و كوڕه‌م دواتر بوو به پێشمه‌رگه ، به‌ڵام له ساڵی 1997 له شه‌ڕی ناوخۆ شه‌هید بوو .\nجێی ئاماژه پێكردنه كه تاكو ئێستاش له ڕێبازی ی ن ك و هه‌ڤال مام جه‌لال به‌رده‌وامم له خه‌بات و تێكۆشان و 3 مه‌دالیای به‌ڕێز مام جه‌لالم پێ به‌خشراوه ، وه به پله‌ی لیوا خانه‌نشینی سه‌وه‌زاره‌تی پێشمه‌رگه‌م ، له هه‌ریه‌ك له كۆنگره‌ی دووه‌م و سێیه‌م و كۆنفرانسێك به‌شدار بوومه ،\nئه‌وه‌ی له‌سه‌ره‌وه ئاماژه‌م پێكرد كورته‌یه‌ك بوو له ژیاننامه‌م به‌ڵام كه بۆ نوسینه‌وه‌ی بیره‌وه‌ری بێت ده‌توانین چه‌ندین په‌رتوكی به به‌ها له‌و بواره بنوسینه‌وه .\nله سالی 1991 له‌گه‌ل نه‌وشیروان مصته‌فا له ناوزه‌نگ هاتینه خوارێ به مه‌به‌ستی به‌ژداریكردن له‌راپه‌رین راسته‌وخۆ به‌ژداریمان كرد له ئازادكردنی كه‌ركوك\nوه له شه‌ری ده‌ربه‌ندی كۆرێ به‌ژداریمان كرد له‌گه‌ل شه‌هیدان حسن كوێستانی و جلال حاجی ده‌ست به‌سه‌ر سێ ده‌بابه‌دا گیرا\nچه‌ند رۆژ دواتر به به‌ژداری هه‌موو حزبه‌كوردستانیه‌كان توانیمان هێرشیكی گه‌وره‌ی حكومه‌تی به‌عس تێكبشكێنین .\nله‌سالی 1991 سه‌رتیپی تیپی شێخ ناصر بووم وه له سالی 1992له فه‌وجه تێكه‌لاوه‌كان ئامیر سریه بوم, له سالی 1993 بوم به ئامیر فه‌وجی له هێزی باله‌ك وه‌له سالی 1995 بوم به ئه‌ندام له‌شكر له لشكری باله‌ك ئیستاش خانه‌نشینم به پله‌ی لیوا.\n1,227 جار بینراوە


چێژی نووسین و چێژی گێڕانه‌وه دوو كتێبی شاخه‌وان سدیق – كولتور مه‌گه‌زین\nبەمزووانە دەزگاى نووسیار دوو كتێبى نوێى شاخەوان سدیق بڵاودەكاتەوە\nBy كولتور مه‌گه‌زین\t Last updated ئیلول 30, 2019\nنوسەر و ڕۆژنامەنووس (شاخەوان سدیق) دوو كتێبى نوێ بڵاودەكاتەوە، كە پێكهاتوون لە دیدارى ڕۆژنامەوانى بە دوو شێوازى جیاواز. كتێبى یەكەمیان بەناونیشانى (چێژى نووسین) و كتێبى دووەمیان بەناونیشانى (چێژى گێڕانەوە)یە كه له‌لایه‌ن (ده‌زگای نووسیار) بڵاوده‌بنه‌وه. جێگه‌ی ئاماژه‌یه كه ده‌زگاكه ئۆفیسی سه‌ره‌كی له وڵاتی دانیماركه و تایبه‌ته به وه‌شاندن و له‌چاپدانی كتێب به‌پێی كۆنسێپتێكی تایبه‌ت. ئێستا هه‌ردوو كتێبه‌كه ئێستا (چاپخانەی كارۆ) له‌ژێر چاپدان و بەمزوانە بڵاودبنەوە.\nتایبەت بە بڵاوبوونەوەى كتێبەكانى شاخەوان سدیق گووتى: ئەم كتێبە نوێیانە درێژكراوەى كتێبى یەكەمن، كە ماوەیەك پێش ئێستا بڵاوكرایەوە، بەناونیشانى (چێژى خوێندنەوە) واتە لەگەڵ ئەم دوو كتێبەى دیكەدا پرِۆژەى كتێبى سیانەن، كتێبەكان هەر سێكیان كارى رِۆژنامەوانى ئەدەبین، و بەشێوەى دیدار لەگەڵ نوسەرانى بوارى ئەدەبدا سازدراون، كتێبى یەكەمیان (چێژى خوێندنەوە) بریتى بوو لە ئەنجامدانى سیازده (13) دیدارى ئەدەبى لەگەڵ سیازده (13) نوسەردا. تێدا دەربارەى پرسى (خوێندنەوەو چێژى خوێندنەوەى كتێب) هەریەكێك لەو بەشداربووانە سەرنجەكانى خۆیان خستبووە ڕوو.\nئەم شێوازە لە كتێبى دووەمیشدا پەیڕەوكراوە بەناوى (چێژى نووسین) كە بەهەمان شێوە لەگەڵ بیست نووسەردا دەربارەى پرسى (نووسین و تایبەتمەندی و شێوازەكانى و چێژى نووسین) دووبارە قسەكراوە. هەرچى كتێبى سێهەمە جیاواز لە هەردوو كتێبەكەى دیكه، پێكهاتووە لە بیست هه‌شت دیدارى ئەدەبى تایبەت لەگەڵ بیست و هه‌شت نوسەرو و شاعیر و چیرۆكنوس و ڕەخنەگرى بورى ئەدەبدا. كە هەریەكێك لەوانە ناوى ئاشكراو ناسراو دیارن لەناو دونیاى ئەدەبى كوردیدا.\nئەم دیدارانە بە شێوەیەكى زانستى و ئەكادیمى كراون كە لە داهاتوودا ببنە سەرچاوە بۆ نوسین و لێكۆڵینەوەى ئەدەبى لە سەر ژیان و دونیابینى هەریەكە لەو ئەدیبانەى كە دیداریان لەگەڵ كراوە. ماوەتەوە بڵێین؛ ئەم كتێبانە لەلایان ئەم شوێنانەوە چاپدەكراون:\n– كتێبى یەكەمیان (چێژى خوێندنەوە) كە 128 لاپه‌ڕه‌یە و بە سپۆنسەرى ڕۆژنامەى هاوڵاتى چاپكراوە.\n– هەردوو كتێبى (چێژى نووسین) كە سێ سه‌د و ده لاپەرڕەو (چێژى گێڕانەوە) كە سێ سه‌د و دوانزده لاپەڕەیە لە بڵاوكراوەكانى دەزگاى نووسیارن. بەڵا م كتێبى (چێژى نووسین) بەسپۆنسەرى سندوقى هاوكارى كتێبى ڕۆژنامەى كوردستانى نوێ و كۆمپانیاى یوكەى بۆ بازرگانى گشتى چاپكراوە و هەر سێ كتێبەكە لە چاپخانەى (كارۆ)ى شارى سلێمانى چاپكراون.\nئێستا هەردوو كتێبى (چێژى نووسین) و (چێژى گێڕانەوە) لە قۆناغى چاپكردندان و بەمزوانە دەكەونە بەر دیدى خوێنەران.\nحوزەیران 12, 2020


خانەنشینیی ھەرێم بۆ KDP: شارەزایان ده‌كرێنه‌وه فەرمانبەری ئاسایی\nSAT, 18 SEP 2021 01:27 Erbil, GMT +3\nWED, 9 JUN 2021 13:33 | KDP.info\nھەولێر-KDP.info- بەڕێوەبەری ئامار لە خانەنشینیی ھەرێمی كوردستان رایدەگەیەنێت، بەپێی یاسای چاكسازی مامەڵەیان لەگەڵ ئەو كەسانە دا كردووە، كە بە شارەزا دامەزراون، چونكە شارەزا پلە تایبەت نییە و گەڕاونەتەوە بۆ سەر پلەی خۆیان، كە فەرمانبەری ئاسایین. ڕەتیشی كردەوە كە مووچەیان بۆ ٣٠٠ھەزار كەم كرابێتەوە و باسی لەوە كرد، ھەیە مووچەی دەگاتە یەك ملیۆن دینار، ئەوەشیان بەپێی بڕوانامە و خزمەتە.\nسەباح موخلیس، بۆ ماڵپەڕی فەرمیی پارتی دیموكراتی كوردستان گوتی: "ئێمە وەكو خانەنشینیی ھەرێمی كوردستان، بەپێی یاسای چاكسازی مامەڵەمان لەگەڵ ئەوانەدا كردووە كە بە شارەزا خانەنشین كراون، لە ماددەیەكیدا ھاتووە، پێویستە مووچەیان ھەموار بكرێتەوە و ببنە فەرمانبەری ئاسایی، چونكە شارەزا پلە تایبەت نییە و پلەی تایبەت لە بەڕێوەبەری گشتی بۆ سەرەوەیە، بەڵام شارەزا پلەی تایبەت نییە و تەنھا بەپێی خزمەت و بڕوانامە بۆیان ھەژمار دەكرێت و پلەی تایبەت پێویستە ئەنجومەنی وەزیران بڕیاری لێ بدات، بۆیە ئەوانەی پێشتر بە پلە تایبەت ھەژمار كراون و مووچەیان زیاد بووە، ئێستا پلەی تایبەت نەماون و بوونەتە فەرمانبەری ئاسایی".\nموخلیس گوتیشی: "ئەوانەی كە بوونە فەرمانبەری ئاسایی، مووچەیان كەم دەبێتەوە، بۆیە ھەڵسان بە تانەدان لە بڕیارەكە و تانەكەیان ڕەت كرایەوە، چونكە پەرلەمان بڕیاری لێ داوە و پێویستە یاسا ھەموار بكرێتەوە تا مووچەیان بۆ بگەڕێتەوە، بەڵام لە ئێستادا حكوومەت پێویستی بە پارە ھەیە و چاكسازی دەكات، بۆیە ھەر یەك بەپێی خزمەت و بڕوانامە مووچەی پێ دەدرێت".\nناوبراو، ڕەتیشی كردەوە كە مووچەیان بۆ ٣٠٠ھەزار كەم كرابێتەوە، كە پێشتر مووچەیان زیاتر لە ملیۆنێك دینار بوو و گوتی ، لە ٤٠٠ هەزار تا ملیۆنێك مووچەیان دەست پێ دەكات، ئینجا چەند خزمەتی زۆر بێت و بڕوانامەی بەرز بێت، مووچەی زیاترە، بەڵام ھەندێك ئیمتیازاتیان ھەبوو لە پلەی تایبەت وەكو شارەزا، ئەوانە نەماون.\nدەشڵێ: "ئێمە بەپێی یاسا مامەڵەمان لەگەڵ ئەوانەدا كردووە، كە وەكو شارەزا دامەزراون و كراونەتە پلە تایبەت، ئەمەش جێبەجێكردنی دادپەروەرییە و ئێستا مافی خۆیان وەردەگرن".\nبەپێی ئامارێك، لە ھەرێمی كوردستاندا ٥٠٠ شارەزا ھەبوونە و پلەیان لە تایبەت بۆ فەرمانبەری ئاسایی گۆڕدراوە، كە ئێستا بەپێی خزمەت و بڕوانامە مووچەیان پێ دەدرێت.\nنێچیرڤان بارزانى: به‌ریتانیا ده‌یه‌وێت له زۆر بواردا هاوكاریى هه‌رێمى كوردستان بكات\nFRIDAY, 17 SEPTEMBER 2021 21:09:21\nله‌نده‌ن-KDP.info- پاش دوا وێستگه‌ى سه‌ردانى بۆ له‌نده‌ن و به‌سه‌ركردنه‌وه‌ى ئه‌كادیمیاى شاهانه‌ى ساندهێرستى سه‌ربازیى به‌ریتانى، ئێواره‌ى ئه‌مڕۆ هه‌ینى 2021/9/17 به‌ڕێز نێچیرڤان بارزانى، سه‌رۆك هه‌رێمى كوردستان، له لێدوانێكى ڕۆژنامه‌وانیدا گوتى:\nنێچیرڤان بارزانى سه‌ردانى ئه‌كادیمیاى ساندهێرستى سه‌ربازى ده‌كات\nFRIDAY, 17 SEPTEMBER 2021 20:09:32\nله‌نده‌ن-KDP.info- له دوا وێستگه‌ى سه‌ردانیدا بۆ له‌نده‌ن، ئێواره‌ى ئه‌مڕۆ هه‌ینى 2021/9/17 به‌ڕێز نێچیرڤان بارزانى، سه‌رۆكى هه‌رێمى كوردستان ئه‌كادیمیاى شاهانه‌ى ساندهێرستى سه‌ربازیى ناسراو له‌سه‌ر ئاستى جیهان به‌سه‌ركرده‌وه كه ژماره‌یه‌ك قوتابیى هه‌رێمى كوردستان و عیراق له خوێندن و پێگه‌یاندن و خول و ڕاهێنانه‌كانیدا به‌شدارن و گه‌وره‌ترین ئه‌كادیماى سه‌ربازیى به‌ریتانییه.\nسه‌رۆكى هه‌رێمى كوردستان له‌گه‌ڵ وه‌زیرى په‌روه‌رده‌ى به‌ریتانیا كۆبووه‌وه\nFRIDAY, 17 SEPTEMBER 2021 18:09:31\nله‌نده‌ن-KDP.info- پاشنیوه‌ڕۆى ئه‌مڕۆ هه‌ینى 2021/9/17 به‌ڕێز نێچیرڤان بارزانى، سه‌رۆكى هه‌رێمى كوردستان له له‌نده‌ن له‌گه‌ڵ به‌ڕێز نه‌دیم زه‌هاوى، وه‌زیرى په‌روه‌رده‌ى به‌ریتانیا كۆبووه‌وه.\nبۆچی گرنگە دەنگ بە پارتی بدەیت\nFRIDAY, 17 SEPTEMBER 2021 17:09:54\nبێستون مەسعوود ساڵەیی\nنێچیرڤان بارزانى له‌گه‌ڵ بۆریس جۆنسۆن كۆبووه‌وه\nFRIDAY, 17 SEPTEMBER 2021 16:09:46\nله‌نده‌ن-KDP.info- پێشنیوه‌ڕۆى ئه‌مڕۆ هه‌ینى 2021/9/17 به‌ڕێز نێچیرڤان بارزانى، سه‌رۆكى هه‌رێمى كوردستان له له‌نده‌ن به گه‌رمى له‌لایه‌ن به‌ڕێز بۆریس جۆنسۆن سه‌رۆك وه‌زیرانى به‌ریتانیاوه له ئۆفیسى خۆى له تێن داونینگ ستریت، پێشوازى لێكرا.\nپه‌یامێك له سه‌رۆكى هه‌رێمى كوردستانه‌وه\nهەولێر-KDP.info- ئه‌مڕۆ هه‌ینی 10/9/2021 نێچیرڤان بارزانى، سه‌رۆكى هه‌رێمى كوردستان په‌یامێكی له باره‌ی بانگه‌شه‌ی هه‌ڵبژاردنه‌كانی عێراق بڵاوكرده‌وه و رایگه‌یاند: داوا له هه‌موو لایه‌ك ده‌كه‌م بانگه‌شه‌یه‌كى مه‌ده‌نیانه‌ى ئارام له ئاستێكى به‌رزدا ئه‌نجام بده‌ن. نه‌بێته هۆى بێزاركردنى هاووڵاتییان و له هه‌موو پشێوى و یه‌كترشكاندن و ناوزڕاندنێك دوور بێت. به هیچ شێوه‌یه‌ك له‌سه‌ر حیساب و له‌كه‌داركردنی كه‌سایه‌تیی كاندید، به تایبه‌تی كاندیدى ئافره‌ت نه‌بێت..\nسه‌رۆك ماكرۆن گه‌یشته هه‌ولێر\nهەولێر-KDP.info- دره‌نگانى شه‌وى ڕابردوو به‌ڕێز ئیمانوێل ماكرۆن، سه‌رۆكى فه‌ره‌نسا گه‌یشته هه‌رێمى كوردستان و له ڕێوڕه‌سمێكدا له فڕۆكه‌خانه‌ى نێوده‌وڵه‌تیى هه‌ولێر له‌لایه‌ن به‌ڕێز نێچیرڤان بارزانى، سه‌رۆكى هه‌رێمى كوردستانه‌وه پێشوازى لێكرا.


Thursday, 10.10.2019, 0:42\n- دۆنمە: جولەکە هەڵگەڕاوەکانی تورکیا و ئەو نهێنیە شاراوەیەی کە ڕۆڵی سەرەکی دەبینێت لە ڕۆژهەڵاتی ناوەڕاست\n- ئەردۆگان و ڕەچەڵەکی بنەماڵەی ئەردۆگان ..\n- بۆ تێگەیشتن لەم بابەتە مێژووی و گرنگە خوێنەری بەشی یەکەم و دووهەم بن\n- کۆکردنەوەی بابەت: زانکۆ ناصر احمد بگ\nدکتۆر موستەفا توران لەکتێبەکەیدا بە ناونیشانی (دونمەی یهود) دەڵێت کە باپیری وهابیەکان (تجین سلیمان ) لە ڕاستیدا ناوی (تیجان شولیمان)ە و ئەندامی کۆمەڵەی یهودی بووە لە بصرە ی عێڕاق ، هەموو ڕاپۆرتە هەواڵگریەکانی عێڕاق بەناوی (یهود دونمە و ڕاستی وەهابیە سعودییەکان ) ناوی هاتووە و تەنانەت (رفعت سلیم کبار ) دەڵێت شولمان لە دوای ئەوەی دونمە پێی خۆی داکوتی لە تورکیادا ئەمیش بەرەو حجاز بەڕێ کەوت و لەوێ نیشتەجێ بوو لە گوندؿک بە ناوی (عینیە) کە ئێستا شانشینی عربی سعودیە ، هەروەها کوڕەزاکەی مزهبی وهابی ئیسلامی دامەزراند لە سعودیە ، لە ڕاپۆرتە هەواڵگرییەکانی عێڕاق هاتووە دەڵێت کە شولمان لە دیمشق و قاهیرە ڕاگوازراوەتە بۆ مکە و لەوێشەوە بۆ حجاز لەبەر ئەو دووبەرەکیانەی کە شولمان نابویەوە لەو شارانەدا ، دواتر شولمان ناوی گۆڕی بە عبدالوهاب و کوڕەکەی محمد وهەبیەتی مۆدێرنی دامەزراند .\n'' ڕاپۆرتە هەواڵگریەکانی عێڕاق چەندین ڕاستی لەسەر بنەماڵەی سعود دەخەنە ڕوو لەیەکێک لە ڕاپۆرتەکاندا کە ئیبراهیم شمری سەرۆکایەتی کۆکردنەوەی ئەو ڕاپۆرتەی کردووە دەڵێت پاشا عبدالعزیز کوڕی سعود یەکەم پاشای شانشینی عربی سعودی ڕەچەڵەکی دەگەڕێتەوە بۆ (مردخای کوڕی ئیبراهیم ی کوڕی موش )، کە بازرگانێکی یەهودی بووە لە(( بصرە و نجد )) دواتر مویش بووە بە ئەندامی هۆزی عنیز وهەر لەوێ ناوەکەی خۆی گۆڕیوە بۆ (مرقان کوڕی ئیبراهیم کوڕی موسا ) دواتر موردخان کچێکی لە هۆزی (ئەنزاهە) بۆ کوڕەکەی (دانیال ) کە دواتر ناوی کوڕەکەی گۆڕیوە بۆ (القارن) دەهێنێت و لەم یەکگرتنەدا بنەماڵەی سعود هاتە بوون'' .\nنووسەر( سعید ناصر ) لە پەرتووکی ( مێژووی بنەماڵەی سعود ) دەڵێت لە ساڵی ١٩٤٣ کونسوڵی سعودیە لە مصر بە ناوی محمد تمامی لێکۆڵینەوەی لەبارەی (شجرەی ) بنەماڵەی سعودبە کرد و بۆی دەرکەوت کە هەردوو بنەناڵەی وەهاب و سعود بەک بنەماڵە بوون و دواتر لەبەر ئاشکرا نەبوون کراون بە دوو بەشەوە .\nلەسەرەتای جەنگی جیهانی یەکەم ، ئەفسەرێکی یەهودی بەریتانی بە ناوی (دیفید شکسبیر ) چاوی بە کوڕێکی ئالی سعود دەکەوێت لە ریاض ، دوای کۆبوونەوەکەیان ئەم ئەفسەرە سەرکردایەتی هێزێکی سعود دەکات بۆ لەناوبردنی نەیارەکانیان لە هۆزەکانی تر و سەرکەوتوو بوو لەو هێرشەدا ، دوابەدوای ئەو ڕووداوە ، لە ساڵی ١٩١٥ کوڕی سعود چاوی بە نێردراوی بەریتانی (براسی کوکاس ) خاوەنی کۆمپانیای کوکاس لە ناوچەی خلیج دەکەوێت و لەوێدا بە سعود دەوترێت کە واباشترە بۆ بەرژەوەندی بەریتانیا کە یەهودیەکان خاوەنی دەوڵەتێک بن و ئەوان نیشتیمانێکی نوێیان بۆ درووست دەکەن لە ناوچەی عربی و ئەوەی پێویستە لەسەر سعود دان بەو دەوڵەتەدا بنێت ، هەر لەوێدا ئالی سعودی یهودی دەڵێت گەر بەمن دەڵێن جارێک و هەزار جار دان دەنێم بەو دەوڵەتەدا و دەبێت یەهوودیەکان بگەڕێنەوە زێدی باو باپیرانیان لە فلستین و ئێمەش وەک سعودیە هاوکاری یەهوودیەکان دەکەین بۆ نیشتەجێبوونیان\n، دوای دوو ساڵ وەزیری دەرەوەی بەریتانیا (بلفور ) نامەیەک دەنێرێت بۆ بارۆن ( والتر ڕوتشایلد ) یەکێک لەسەرکردەکانی یەهوود و سەرۆکی بنەماڵەی ڕۆتشایلد و خاوەنی بانکی نێودەوڵەتی ،...\nلە نامەکەدا وەزیری دەرەوە بە ڕۆتشایلد ڕادەگەیەنێت کە شاهنشای بەریتانی ڕەزامەندی داوە لەسەر درووستکردنی دەوڵەتێکی یەهودی و لەهەمان کات پشتیوانی ٢ ووڵاتی بە ڕەچەڵەک یەهودیان وەرگرتووە کە یەکێکیان بنەماڵەی سعود ەو ئەوی تریشیان تورکیای کمال ئەتا تورک کە هەردووکیان بە ڕەچەڵەک دونمەن و پێویستیەکانی درووست بوونی ئەو دەوڵەتەمان ڕوون کردۆتەوە بۆ هەردوو یاریزانە سەرەکیەکەی ناوچەکەو ئەوانیش بە ناوی دەوڵەتی خۆیانەوە پشتیوانی درووست بوونی دەوڵەتی یهودی دەکەن لە فلستین بۆیە پێویستە کە بە زووترین کات ڕێکاری دارای و گواستنەوەیان ئەنجام بدرێت بە پشتیوانی ئێوە .\nدوای جەنگی جیهانی یەکەم ، لەلایەن بەریتانیەکانیەوە ئاسانکاری بۆ بنەماڵەی سعود کرا کە بچنە دەسەڵاتەوە لە پارێزگاکانی (( حجاز و نجد )) ، کە لە پێشووتر لە ژێر دەسەڵاتی عوسمانیدابوون ، ئالی سعود ڕێبازی وەهابیان وەک ڕێبازی سەرەکی لە سعودیە دانا بۆ شوێنکەوتوانی ئیسلامی و وەک کمالی دونمی کەوتنە گیانی شوێنکەوتوانی هەموو ڕێبازەکانی تر و بە هەڵگەڕاوەو لادەر لە دین ناویان هێنان ، ئەمانیش وەک کمالیەکان هەموو بەرگە ئیسلامیەکانی تریان لابرد و بەرگێکی ترسی نوێیان هێنایە ناوچەکە و لەوکاتەوە تا ئێستا ئالی سعود و تورکیای کمالی و دوای کمالی و ئەردۆغان ی ئێستا بەردەوامە لە پشتیوانی کردنی دەوڵەتی ئیسرائیل.\nدوڵەتی قوڵ ( ئەرگەنەکۆن) و دونمە\nئەرگەنەکۆن چییە : بریتیە لە ڕێکخراوێکی نهێنی لە تورکیا کە ئامانجی پارێزگاری کردنە لە تورکیا ی نوێ و پارێزگاری کردن لەهەموو دەستکەوتەکانی تورکیای علمانی دوای ئەتا تورک و بە هەموو پرەنسیپێک دژی دەوڵەتی ئیسلامیەو دامەزراوەیەکی یەهودیە کە پارێزگاری لە هەموو پیرۆزیەکانی یەهودە لەناوچەکەدا و لە تازەترین کارییان هێنانی ئەردۆغان بوو بۆسەر دەسەڵات بەناوی کەسایەتیەکی سیای ئیسلامی ڕیفۆرمخوازی دەسەڵات کە ئێستا دێینە سەر باسی ئەردۆغان و پەیوەندیەکانی لەگەڵ دەوڵەتی ئیسرائیل .\nدوای دوو سەردانم بۆ تورکیا فرسەتی ئەوەم بۆ هەڵکەوت کە لەگەڵ گەورە بەرپرسانی دەوڵەتی قوڵ (ئەرگەنەکۆن ) دابنیشم لە ساڵی ٢٠١٠ کە زۆرترین قسەو باسەکانمان لەسەر پەیوەندیەکانی تۆڕی ئەرگەنەکۆن بوو لەگەڵ دەرەوەی تورکیا کە ئەم بابەتە بابەتێکی هەستیار بوو بەڵام لەگەڵ ئەوەشدا یەکێک لە بەرپرسە باڵاکانی ئەرگەنەکۆن کە بەرپرسیش بوو لە سیاسەتی دەرەوەی تورکیا پێشی ووتم کە دەوڵەتی قوڵی هاوشێوەی ئەرگەنەکۆن لە لە ووڵاتانی دراوسێی وەک (میسر و سعودیە وئەردەن و سوریا ) بوونیان هەیە و بە بەرچاوگرتنی پەیوەندیەکانی نێوان دۆنمە و ئەرگەنەکۆن...\nهەروەها پەیوەندیە هەواڵگریەکانی نێوان ئالی سعود و دۆنمە و هەروەها پەیوەندیەکانی وەهابیەکان و دۆنمە لە جزیرەی عربی ، زۆر ڕاپۆرتی نهێنی بوونیان هەیە کە پەیوەندی سەرۆکی لە کار لابراوی میسر (حسنی مبارک ) و سەرۆکی دەزگای نهێنی میسری عمر سلێمان و حکومەتەکەی بنیامین ناتانیاهۆ لە ئیسرائیل لە دۆخێکی باڵای پەیوەندیەکاندایە و هەروەها ئەم پەیوەندیانە شیکاری پاڵپشتی ئەردۆغانمان بۆ دەکات بۆ شۆڕشی میسری و پاڵپشتی ئەردۆغان بۆ گروپە تیرۆرستیەکانی دوای حکومەتەکەی معمر قزافی و خۆی وا دەردەخات کە پاڵپشتی دیموکراتی دەکات و دەیەوێت خۆی وا نیشان بدات کە کۆتایی بە دەسەڵاتی ئەرگەنەکۆن بهؿنێت و دەسەڵاتی خەلافەتی عوسمانلی بهێنێتتەوە پێشەوە بەوەی وڵاتەکانی میسر و لیبیا کە پێشتر سەر بە دەوڵەتی عوسمانی بوون بهێننەوە ژێر دەستی خۆیان بە ناڕاستەوخۆ ،...\nکە ئەمەش پلانێکی بۆ داڕێژراوی دۆنمە بوو بۆ دوورخستنەوەی شک لەسەر یەهودیەکان و ئیسرائیل و لەهەمان کات فراوانکردنی دەسەڵاتی یەهوود و گەڕاندنەوەی جوگرافیای یەهوود بۆ پێش ٣٠٠٠ ساڵ و هەروەها یەهودیەکان وا ئەردۆغانیان پیشان ئەدا کە دەیەوێت سوڵتانلی عوسمانی بهێنیتێوە ئاراوە وەک پێشتر باسمان کرد کە یەهودیەکان چۆن مۆرکی ئیسلامیان هێنایەوە پێشەوە تا ئیسلامیەکانی دنیا کۆبکەنەوە و لەژێر یەک ئاڵادا و بەناوی ئیسلام و دوور بن لە ئیسرائیل و مساڵحەکانی یهوود وەک چۆن ڕووسیا جەنگی چەندین ساڵەی لەگەڵ شیشان بە سیاسەتێکی پۆتین کۆتای پێهێنا کاتێک (رمزان قادیرۆفی ) سەرۆکی ئێستای شیشانی لە پلەی هەواڵگری ڕووسیەوە گواستەوە بۆ دەسەڵات و کردی بە سەرۆکی شیشان بەناوی سەرۆکێکی ئیسلامی و لەهەمان کات بە بێ تەقە کردن توانی شیشان بخاتەوە ژێر دەسەڵاتی خۆی و هیچروپێکی ئیسلامی بەرهەڵستکار بۆی نییە بیانوو بگرێت لەبەر ئەوەی ئێستا سەرۆکی شیشان موسوڵمانە .\nبا بگەڕێینەوە سەر باسەکەمان ...\nلێکۆلەرەو نووسەر (ئەرجون فویراز ) مقۆمقۆیەکی گەورەی بەدوای خۆیدا هؿنا دوای ئەوەی کە هەندێک دۆکۆمێنتی بڵاو کردەوە لەسەر سەرۆکی ووڵاتەکەی ئەردۆغان و خێزانەکەی ئەمینە ئەردۆغان و هەندێک بەرپرسی تورکیا لە پارتی داد و گەشە پێدان و سەرۆکی پێشووتری ئەم پارتە عبداللە گولن پەیوەندیان بە دۆنمە و کارکردنیان بۆ دەوڵەتی یەهوودیەکان و بکەری هەموو ڕێوڕەسمە ئاینیەکانی دۆنمە و یەهود و لەلایەکی ترەوە لە ژێر پەردەی ئیسلامێتیدا بۆ نەڕەنجاندنی نەیارەکانیان و لەهەمان کات کۆکردنەوەی زوویربوان لە دەوڵەتی تورکی و پاکتاوی کۆمەڵێک کەسایەتی کە دژی دەوڵەتی ئەرگەنەکۆن و دونمە بوون و هەروەها بزواندنی هەستی ڕای گشتی بەوەی کە دەیانەوؿت دەوڵەتێکی ئیسلامی و دوور لەوەی کە هەست پێ بکرین کە ئەمانە سەر بە یهودیەکانن دابمەزرێنن .\nبەپێی دۆکۆمێنتەکانی نووسەر (فویراز ) بنەماڵەی ئەردۆغان دەستیان گرتووە بەسەر کۆمەڵێک بازرگانی گەورە گەورە لە تورکیا لەوانە ( بازرگانی ئاڵتوون و نەوت ) هەروەها دەسەڵاتێکی ئابووری باشیان هەیە کە وای کردووە بتوانن لوتیان بخەنە ناو دام و دەزگاکانی سەربازی و ئیداری تورکی ، هەروەها ئەم نووسەرە لەبەشێکی تری ڕاپۆرتەکەدا دەڵێت کە ئەمان رەتی دەکەنەوە بە دۆنمە ناوببرێن بەڵکو خۆیان ناوناوە ئیمانداران یاخوود برایەتی یاخود هەڤاڵان و تەنانەت مردنیشیان لە گۆڕستانی تایبەت بەخۆیان دەنؿژرێن .\nهەر بەپێی ڕاپۆرتەکەی فویرازی تەمەن ٤٧ ساڵ ئەو سەرپۆشەی سەری ئامینە ئەردۆغان خانمی یەکەمی تورکیا سەرپۆشێکی ئیسلامی نییە بەڵکو شێوە جۆرێکی یەهودیانە سەرپۆش لەسەر دەکات کە لە ناو یەهوودیە دونمیەکان بەو شێوازە سەریان دەپۆشن و باڵاپۆشی دەکەن .\nلەبەشێکی تری ڕاپۆرتەکەی فویراز باس لە شوێنی لە دایک بوون و ڕەچەڵەکی ئەردۆغان دەکات کە دەڵێت ئەردۆغان لە ئیستانبوڵ لە دایک بووە کە زۆربەی خانەوادەکانی دۆنمە لەوێ نیشتەجێن و ڕەچەڵەکی ئەردۆغانیش تورک نییە بەڵکو لە بنەماڵەیەکی یەهوودی جۆرجیاییە لە کاتی شۆڕشی ڕووسی بەرەو تورکیا ڕایان کردووە .\nهەر بە فەرمانی دۆنمیەکان لە منداڵییەوە ڕاهێنانی پێ کراوە لەسەر کاری تؿکدەرانەو ئامادەکارییان بۆ گردووە کە بگاتە دەسەڵات و ئامادەکاریەکانیش بە بەرگێکی ئیسلامی خستویانەتە مەیدانی سیاسی تورکیاو یەکەمین کاریش ساڵی ١٩٧٥ زەواجیان پێ کرد لە گەڵ ئامینەو خستیاننە ناو کۆمەڵگەی ئیسلامی و بۆ خۆ نزیک گردنەوە لێیان و بووە ئەندامی چەند دامەزراوەیەکی ئیسلامی .\nنووسەر بەردەوام دەبێت لە ڕاپۆرتەکەیدا لە ڕوونکردنەوەی لەسەر ژیانی ئەردۆغان و دەڵێت شتشکی ئاسای بوو گەر ئەردۆغان دوژمنایەتی خۆی بۆ ئیسرائیل و یەهودیەکان دەرببڕێت بەڵام لەبەرامبەردا پەیوەندیەکانی خۆی توند و تۆڵ دەکرد لەگەڵ نؿوەندە ڕادیکاڵی و شەرانگێزەکانی وەک حماس و ئێران و حزب اللە .\nهەر ئەم ڕاپۆرتانە وای کرد وە کە ئیسرائیل ناوی ئەم نووسەرە بخەنە لیستی تیرۆر و تورکیاش بەهەمان شێوە خستیانە لیستی تیرۆر و پاڵپشتی کاری تیرۆر\nبەڵام بە هۆکاری بوێری فویراز هەرگیز گوێی بە ئیسرائیل و تورکیاش نەدەدا و هەردەم ئەردۆغانی بە بەکرێگیراوی ئیسرائیل ناوزەند دەکرد و هەموو کات بەڵگەی بڕوا پێکراوی دەخستە ڕوو لە نووسین و بابەتەکانی لەسەر ئەردۆغان چەند جارێک ڕووبەڗووی مەرگ بۆتەوە لەسەر نووسینەکانی بەڵام لێی دەرباز بووە .\nکوڕەکانی موسا :\nبۆ دووپات کردنەوەی لؿکۆڵینەوەکانی فویراز ، ڕۆژنانەنووسێکی توورکی بە ناوی (امین شولاشان ) لە ڕۆژنامەی حوریەی تورکی بابەتێکی بڵاو کردەوەو تؿیدا داوای لە خوێنەران کرد کە کتێبی کوڕەکانی موسا (تەیب و ئەمینە ) بخوێننەوە\nخەڵکێکی زۆر بەدەم داواکاریەکەوە هاتن و وای کرد کە ئەو کتێبە خوێنەرێکی زۆری بۆ پەیدا بێت و ١٩ چاپی لەبەر گیرایەوە لەساڵی ٢٠٠٧ و هەر لە کاتی باسکردنی گتێبەکەدا ڕۆژنامە نووس شولاشان دەڵێت کە سەرەتا ئەم کتؿبەم خوێندەوە نەمتوانی وازی لێ بهێنم تا هەموویم تەواو کرد کە باس لە ەڵگە نامەکانی ناو کتێبەکە دەکات لەسەر ئەردۆغان و ژنەکەی ئەمینە و پەیوەندیان بە دۆنمە و یەهودیەکان و کارکردنیان بۆ ئیسرائیل و کارکردنی دەسەڵاتدارانی ئەنکەرە و پلانەکانیان بۆ سەرخستنی ئیسرائیل .\nنووسەر لە کتێبەکەدا باسی سەرکەوتنی ئەردۆگان دەکات لە کایەی سیاسیدا دوای ئەوەی پەیوەندی بە پارتی داد و گەشەپێدان دەکات و دەکرێت بەسەرۆک شارەوانی ئیستانبول و لەوێشەوە پەیوەندیە نهێنیەکانی بە کونسوڵی ئیسرائیل و بەریتانیا و ویلایەتە یەکگرتووەکان لە ئەنقەرە ، هەروەها لە بەشی یەکەمی کتێبەکەدا ئەرجوان دەڵێت کە ئەردۆغان لە کاتی خوێندکاری دا خوێندنی لە خوێندنگەی ملیۆنێرێکی تورکی یەهودی بەناوی (ئیسحاق ئاڵتون ) و لە کاتی تەواکردنی خوێندنی زانکۆدا و پێش پەیوەندی کردنی بە پارتی داد و گەشەپێدان ڕاهێنانی پێکراوە بۆ کارکردن بۆ دەوڵەتی ئیرائیل لەسەر دەستی بەکرێگیراوێکی موساد بە ناوی پرۆفیسۆر (ئالون لیئال ) بەڕێوبەری پێشووی وەزارەتی دەرەوەی ئیسرائیل و لێکۆڵەرەوەی پسپۆر لە کاروباری تورکیا...\nئارجون لە دەرخستنی ڕاستیەکان بەردەوام دەبێت و پەردە لەسەر پەیوەندیە توندو تۆڵەکانی ئەردۆغان هەڵدەداتەوە لەگەڵ زۆرێک لەسەرکردەکانی یەهود ئەمە جگە لە پەیوەندیەکانی لەگەڵ سەرکردەکانی (درووستکەرە ئازادەکان ) واتە (فری ماسۆن) و ئەم نووسەرە دڵنیای ئەوە دووپات دەکاتەوە کە ئەردۆغان بە یەکێک لە بناغە دانەرانی کۆمەڵەی ماسۆنی لە تورکیا دەناسێنێت .\nبۆچی دواین ئیمپراتۆری ڕوسیا (نیکۆلاس ڕۆمانۆف) و خێزانەکەی کوژران؟\nئایا ئێران بۆ ڕێککەوتنێکی نوێی ئەتۆمی هەوڵ دەدات لەگەڵ ئەمریکا یاخوود پەلەقاژێی مەرگ دەکات؟


Zagros WebSite-Fadhil Qaradaghi -Elections 2005-Commission Interview\n-ريَكخستني شويَنةكاني هةلَبذاردن ضؤن بوو؟\n+ سةرةتا 32 ناوةندمان هةبوو لة سليَماني بؤ ضاككردن و زياد كردني ناوةكان، 11 لةو ناوةندانة لةناو شاري سليَماني و 21 لة قةزاو ناحييةكان. ثاشان بؤ هةلَبذاردن 475 ناوةندي دةنطدانمان هةبوو كة بريتي بوون لة 1854 ويَستطة (مةحةتة).لة هةر ناوةنديَكيش دوو ذن و دوو ثياومان دانابوو بؤ ثشكنين، لة هةر ويَستطةيةكيش ثيَنج كةسمان هةبوو.\n-ئةطةر دةكريَت باسي كيَشةكاني خؤتانمان بؤ بكةن.\n+ ضةند كيَشةيةك هةبوو وةك ئةوةي سةعات دوو ريَنماييمان بؤ هات لةلايةن كؤمسيؤني بالآوة كة مةواليدي 1986 دةتوانن بة ثيَناس دةنط بدةن. هةروةها لةهةر ناوةنديَك هةموو ويَستةطةكان هةموو ناوةكاني ئةو كةسانةيان لابوو كة لةو ناوةندة تؤمار كرابوون و دةبواية هةر ويَستطةيةك ناوي تةنها ئةوانةي خؤي لا بواية. كيَشةي دةنطداني ثؤليس و ئاسايش و رؤذنامةنووسانمان هةبوو كة بؤيان هةبوو لة هةر ناوةنديَك بيَت دةنط بدةن.\n-ضي دةلَيَن لةبارةي ئةو قسة بلآوةي كة كةسانيَك هةبوون ثةنجةيان دةخستة ناو زةيتةوةو ثاشان كة دةنطيان دةداو ثةنجةيان دةخستة ناو مةرةكةبةكة دةيانتواني بة ئاساني مةرةكةبةكة بسرِنةوةو بةم جؤرة دةيانتواني ضةند جاريَك دةنط بدةن؟\n+ ئيَمةش بيستوومانة بةلآم برادةريَكي لاي خؤمان تاقي كردةوةو وا دةرنةضوو و ئةو رةنطة لا نةدةضوو.\n-ضيتان بينيوةو بيستووة لةبارةي خروقاتةوة؟\n+ ئيَمة خروقات ناكةين و تةنها ئيشمان ريَكخستني ثرؤسةكةية و ئايا شويَنةكان باش دابةشكراون يا نا، هةر ثةيوةندييةكيشمان ثيَوة كراوة بؤ خروقات ئيَمة ثةيوةنديمان كردووة بة شويَني مةبةسةت.\n-تا ضةند لة ثرؤسةكة رازين؟\n+ ئيَمة لة ريَكخستني ئيشةكة رازين. سةبارةت بة فةرمانبةركانيشمان لة ناوةندةكان هةنديَ هةلَةيان كردووة وةك ئةوةي ذمارةيةكيان لةجياتي ذمارةيةكي تر داناوةو بؤ بةياني ثيَيان زانيوة.\n-ئيجرائات ضيية ئةطةر دةركةوت لايةنيَك تةزويري كردووة؟\n+ كؤمسيؤني بالآ ليذنةيان هةية بؤ ئةم مةبةستة. يةكيَكيش لة ئيجرائات غةرامةكردنة. بؤ نموونة ليستي 130 و ليستي ئياد عةللاوي و حزبي شيوعي عيراقي يةكي دوو مليؤن دينار غةرامةكراون لةبةر ئةوة هةلَمةتي هةلَبذاردنيان نةوةستان لة وادةي 48 سةعات ثيَش دةنطدان. كؤمسيؤن بؤي هةي تةنانةت ليستةكة لة هةلَبذاردن بكيَشيَتةوة.\n-يةكيَك لة كيَشةكان ئةوةية خةت بؤ دوو لايةن لة يةك كارتدا كراوةو هةنديَ ئةمة بة تةزوير دةزانن واتة فةرمانبةريَك كة سةر بة لايةني دةسةلآتة خةتي دووةمي داوة بؤ ئةوةي ئةو كارتة بسووتيَ. ضارةسةري ئةو كارانة ضيية؟\n+ ئةطةر لايةنيَك ئيعترازي طرت ئةو كاتة سنووقةكة دةكريَتةوة.\n-ئايا ضاوديَري جيهاني ئامادةبوون، ئيَمة كةسيَكي وامان نةبيني.\n+ بةلَيَ ضةند ريَكخراويَك هاتبوون و ضةند تةلةفزيؤنيَكي جيهانيش هةر هاتبوون.\n-تا ضةند ئةمانة وردةكاريييةكاني ثرؤسةكة دةبينن؟\n+ ئةمانة تةنها تويَكلَةكة دةبينن ضونكة لة ناوةندةكاندا كةم دةميَننةوةو كاتي فةرزكردني دةنطةكان تةنها ثيَنج دةقيقة دةميَننةوة.\n-ئةطةر كؤتا شتت هةبيَت بؤمان باس بكةي.\n+ زؤر بيَزارم لةو تةزويراتةي ضاوديَران و رؤذنامةنووسان ئاطاداريان بوون و ثيَيان وتبووين و دةبوا مونافةسةكة شةريف بواية.


کۆڕبەندی ئابوری جیهانی داڤۆس رێکخراوێکی نێودەوڵەتی قازانج نەویستە، لە ساڵی ۱۹۷۱ لە سەر دەستی ئابوری زانی ئەڵمانی کڵاوس شواب لە سوێسڕا دامەزراوە، تایبەتمەندە بە دۆزینەوەی چارەسەری گونجاو بۆ بارودۆخی جیهان، وەک ژینگەو تەندروستی وبوارەکانی تر، لە رێگەی هاندانی سەرمایەدان و کەسایەتیە گشتییەکان، هاوبەشەکانی ۲۵۰۰ کەسن، سەت کۆمپانیای هەرە گەورەی جیهانی سەرکردایەتی دەکەن، هەموو ئەو کۆمپانیانەی بەشدارن نابێ داهاتی ساڵانەیان لە یەک ملیاردولار کەمتربێ، ساڵانە بڕی زیاتر۱۲هەزار دۆڵار وەک ئابۆنە دەدەن، ئەوانەی بەشداریشن زیاتر لە شەش هەزار دۆلار لە بری بەشداریان دەدەن، هەروەها خۆیان بەشداربوان هەڵدەبژێرن لە کەسایەتیە گشتییەکان وەک سەرۆک و سەرۆک وەزیران، رێکخراوەکانی کۆمەڵی مەدەنی و رۆژانامەنووسان و ئەکادیمیستان و هەندێک جار پیاوانی ئاینیش بەشدارن، لە سەت وڵاتی جیا جیای جیهان.\nئەم کۆڕبەندە ئابورییە روداوێکی زۆر گرنگە و تێدا باس لە زۆر کێشە هەنووکەییەکانی جیهان دەکرێ، جگەلەوەش هەلێکە بۆ دیداری دبلۆماسی لە نێوان سەرکردەی وڵاتان ولە پەڕاوێزی ئەو کۆبونەوانە سەرکردە کانی جیهان، باس لە پەیوەندییە دوقۆڵیەکانیان دەکەن، بۆیە ئەگەر بۆ هەندێک وڵات جارێک گرنگ بێت، ئەوە بۆ هەرێمێکی وەک ئێمە سەت جار گرنگە، هەڵبژاردن و داوەتکردنی هەرێمی کوردستان بۆ کۆڕبەندەکە نیشانەی گرنگی پێگەی هەرێمە لەسەر هەردوو ئاستی ئابوری و سیاسی، هەروەها نیشانەی راست و دروستی سیاسەتی نێچیرڤان بارزانییە، لەوەش گرنگتر دیداری دۆناڵد ترامپ سەرۆکی و ئەمریکاو نێچیرڤان بارزانی سەرۆکی هەرێم بوو، بۆ ئێمە وەک گەلی کوردستان ناونیشانی ئەمجارەی کۆڕبەندی ئابوری داڤۆس بوو، هەرچەندە ئەمە یەکەم جار نییە سەرۆکی ئەمریکا سەرۆکی هەرێم دەبینێ، بەڵام ئەوەی ئەمجارە زیاتر زەقی کردۆتەوەو بۆتە رووداو، لاوازبوونی پێگەی هەرێم بوو دوای هەردوو رووداوی ۱٦ ئۆکتۆبەرو هێرشی تورکیا بۆ سەر رۆژئاوا، هەردوو رووداوەکە بە ئاگاداری و رەزامەندی ئەمریکا ئەنجامدران، ئەم هەردوو کردارە وای لە خەڵکی کوردستان کردبوو، باوەڕ بەوە بهێنن کە چیتر هەرێم جێگای گرنگی ئەمریکا نەماوە، بۆیە ئەم دیدارەی نێچیرڤان بارزانی لەگەڵ ترامپ ئومێدی بۆ گەلی کوردستان گەڕاندەوە، بەوەی پێگەی هەرێمەکەیان وەک جاران بەهێزبۆتەوە، هەموو تاکێکی کورد چ سیاسی و غەیرە سیاسی دەزانن بەبێ پاڵپشتی ئەمریکا هەرێم توانای مانەوەی نییە.\nئێمە لە ناوچەیەک دەژین چواردەورمان بە دوژمنی بەهێز دەورە دراوە و ناهێڵن ئەو کیانە یەک رۆژ بمێنێت، بەڵام ئێستا وەک ئەمری واقیع مامڵەی لەگەڵ دەکەن، ئەویش یەکیان بەهۆی پاڵپشتی ئەمریکا و ئەوەی تریان پەیڕەوکردنی سیاسەتێکی تا رادەیەک باشە لە لایەن هەرێمی کوردستان دەرهەق بە درواسێیەکانمان، هەروەها ناکۆکی مێژووی نێوان ئەو دراوسێییانەش لەگەڵ یەکتر هۆکارێکی ترە.\nبۆیە هیچ روداوێک وەک ئەم دیدارەی نێچیرڤان بارزانی لەگەڵ سەرۆکی ئەمریکا خەڵکی کوردستانی دڵخۆش نەکردووە ، ناحەقیشیان نییە، گەلی کوردستان لە مێژووی دوورو نزیکیدا خۆی بینیوە هەرکاتێک ئەمریکا دەست بەرداری بووبێ دووچاری کارەساتی گەورە بووە.\nپێگەی کوردستان لە رووی جیۆسیاسیەوە وا هەڵکەوتووە بە حوکمی ئەو دابەشبوونە سیاسیەی کە هەر خودی رۆژئاوا کردویەتی، ناتوانێ بەبێ پاڵپشتی ئەوان لەسەرپێی خۆی بوەستێ، هەر ئەبێ ئەمریکا خۆی هاوکارمان بێ، تا ئەو کاتەی ئەو ناوچەیە لە رووی دیموکراسی و پاراستنی مافی مرۆڤەوە دەخەمڵێ، ئەمەشیان ئەستەم نییە، بەڵام نزیکیش نییە، بۆیە داڤۆسی ئەم ساڵ بۆ گەلی کوردستان جیاوازبوو، ناونیشانی ئەو جیاوازیەش دیداری دۆناڵد ترامپ و نێچیرڤان بارزانی بوو.


لە هەرێم تووشبوون بە كۆرۆنا هەزار كەسی تێپەڕاند - تۆڕی میدیایی خەڵک\nبەپێی دواین ئامارەكان، ژمارەی تووشبووان بە كۆرۆنا لە هەرێم لە 24 كاتژمیردا زیاتر لە هەزار كەسی تێپەڕاندووە و 13 كەسیش گیانیان لەدەستداوە.\nبەپێی زانیارییەكانی (خەڵك) كە لە سەرچاوەی تەندروستییەوە دەستی كەوتووە، لە هەرێمی كوردستان ئەمڕۆ یەك شەممە هەزار و 14 كەس تووشی ڤایرۆسی كۆرۆنا بوون، بەجۆرێك لە سلێمانی 433 كەس و هەولێر 345 كەس و دهۆك 236 كەس بوون.\nهەر بەپێی زانیارییەكان، 374 كەس ڤایرۆسی كۆرۆنایان تێپەڕاندووە و چاكبوونەتەوە و 13 كەسیش بە ڤایرۆسی كۆرۆنا گیانیان لەدەستداوە.\nهەر بە پێی سەرچاوەكە، لە هەولێر 7 كەس و سلێمانی 3 كەس و دهۆك 3 كەس گیانیان لەدەستداوە.


زانکۆی ڕاپەڕین - سیمپۆزیۆمی توێژینەوە نایابەکان لە زانکۆی ڕاپەڕین بەڕێوەچوو\nسیمپۆزیۆمی توێژینەوە نایابەکان لە زانکۆی ڕاپەڕین بەڕێوەچوو\nبڵاوکراوەتەوە لە 02 نیسان 2019 . سەردانەكان: 554\nئەمڕۆ سێ شەممە ٢ی نیسانی ٢٠١٩، بەڕێوەبەرایەتی سەنتەری توێژینەوە لە زانکۆی ڕاپەڕین، لە هۆڵی چالاکییەکانی کۆلێژی زانست سیمپۆزیۆمی توێژینەوە نایابەکانی ڕێکخست.\nبە ئامادەبوونی بەڕێز (پ.ی.د. موفق خالد ابراهیم) سەرۆکی زانکۆ و ئەندامانی ئەنجومەنی زانکۆ و بەڕێوەبەری بەڕێوەبەرایەتی سەنتەری توێژینەوە و ژمارەیەک لە مامۆستایان و و فەرمانبەرانی زانکۆ، سیمپۆزیۆمێک بۆ توێژینەوە نایابەکان لەسەر ئاستی زانکۆی راپەڕین بەڕێوەچوو.\nلە دەستپێکی سیمپۆزیۆمەکەدا د. بەهزاد وسو حمەد بەڕێوەبەری بەڕێوەبەرایەتی سەنتەری توێژینەوە وتەیەکی پێشکەشکرد: تیایدا ئامانجی ڕێکخستنی سیمپۆزیۆمەکەی بۆ ئامادەبووان خستەڕوو، وتیشی: مەبەستمانە گرنگی زیاتر بە توێژینەوەکانی توێژەرانی زانکۆی ڕاپەڕین بدەین، هەروەک سازدانی ئەم جۆرە چالاکیانە هەنگاوێکە بۆ هاندانی زیاتری توێژەرانی زانکۆ بۆ ئەوەی توێژینەوەی باشتر و سەردەمیانە ئەنجام بدەن، جەختیشیکردەوە لە داهاتوودا بەردەوام دەبن لە هاندانی توێژران لە پێناو ئەنجامدانی توێژینەوەی کاریگەر و پڕ بایەخ و بۆ بەرەو پێشبردنی ئاستی زانستی زانکۆ .\nلە سیمۆزیۆمەکەدا پێنج توێژینەوەی هەڵبژێردراو لە پێنج پسپۆڕی جیاواز لەلایەن هەریەک لە توێژەران ( پ.ی.د. امیر امیری/نانۆتکنۆلۆجی ، د. ئارام محمد رسول/ کۆمپیوتەر ، د.محمد اصلان پور/ باخداری ، م. بنار محمود ابراهیم / کیمیای شیکاری ، م. قارەمان محمد حسن / یاسا ) پێشکەشی ئامادەبووانی سیمپۆزیۆمەکە کرا.


ناسا ٢١٩ ھەسارەیێن نوو دیتینه – كوردى پۆست\nlalishduhok.com\tناسا ٢١٩ ھەسارەیێن نوو دیتینه\t20/06/2017 kurdipostgroupلێدوانێک بنووسە\tEditor\nناسا ٢١٩ ھەسارەیێن نوو دیتینه WAAR-دهۆک: ناسایێ ئاشکرا کر کو ئەو شیایە ھەبوونا دوسەد و نۆزدە ھەسارەیێن نوو دەستنیشان بکەت کو دەھـ ژ وان نێزیکی قەبارەیی ھەسارەیا ئەردی نە. تیما تێلسکۆبا ئەسمانی یا بناڤی کێپلەر یا ناسایێ چەندین رۆنکرن ل سەر داوی ڤەدیتنێن خوە یێن چار سالێن بۆری بەلاڤ کرن و دیار کر، وان ب …\nالتدوينة ناسا ٢١٩ ھەسارەیێن نوو دیتینه ظهرت أولاً على رۆژناما بنگەهێ لالش.\nناسا ٢١٩ ھەسارەیێن نوو دیتینه\tڕێدۆزیی بابەت\nبابه‌تی پێشووکوردێن ئێزدی مەزراگەه و نیشانگه‌هێن خۆ ئاڤەدان دكنبابه‌تی داهاتوولەشکری میسر دەڵێت 12 سەرکردەی گروپێـکی سەر بە داعشی کوشتووە وه‌ڵامدانه‌وه هەڵوەشاندنەوەی وەڵام\tEnter your comment here...


یارییە دۆستانەکان - یابان vs نیو زیلاند - Soccer - Yariga - Results, fixtures, tables and statistics\nئێکوادۆر vs. ترینداد و تۆباگۆ مۆزەمبیق vs. کێنیا کەنەدا vs. جامایکا ئێران vs. تۆگۆ عێراق vs. کێنیا یابان vs. نیو زیلاند تانزانیا vs. مالاوی ڕوسیا vs. کۆماری کۆریا تایلاند vs. کێنیا ئێل سالڤادۆر vs. کەنەدا\nیابان vs نیو زیلاند 2-1\nتۆیۆتا ستادیۆم (Toyota)\nY. Ōsako (PG) 50'\n59' C. Wood (G) (دروستکرا لە لایەن: M. Rojas)\nS. Kurata (G) 88' (دروستکرا لە لایەن: هیرۆکی ساکای)\n'82 بۆ S. Kurata\n'71 بۆ S. Smeltz\nM. McGlinchey (NZL)\n'82 بۆ B. Tuiloma\n'70 بۆ تاکاشی ئینۆی\n'61 بۆ Y. Kobayashi\n'75 بۆ T. Tzimopoulos\n'78 بۆ T. Asano\n'61 بۆ K. Sugimoto\nD. Ingham (NZL)\n'90+4 بۆ W. Endo\nK. Colvey (NZL)\n'66 بۆ T. Doyle\nA. Durante (NZL)\nM. Patterson (NZL)\nM. Dyer (NZL)\nS. Brotherton (NZL)\nM. Bevan (NZL)\n'61 بۆ Y. Ōsako\n'61 بۆ کاگاوا\nT. Doyle (NZL)\n'66 بۆ K. Colvey\n'70 بۆ Y. Muto\nS. Smeltz (NZL)\n'71 بۆ K. Barbarouses\n'75 بۆ M. Rojas\n'78 بۆ Y. Kubo\n'82 بۆ M. McGlinchey\n'82 بۆ Y. Ideguchi\n'90+4 بۆ H. Yamaguchi\n1 ئی. کاواشیما گ\n5 یوتۆ ناگاتۆمۆ\n15 Y. Ōsako 50'\n19 هیرۆکی ساکای\n22 م. یوشیدا\nڕاهێنەر: V. Halilhodžić\n9 C. Wood 44' 59'\n12 M. Higashiguchi گ\n23 K. Nakamura گ\n6 W. Endo بۆ H. Yamaguchi 90+4'\n7 S. Kurata بۆ Y. Ideguchi 82' 88'\n8 گ. هاراگوچی\n13 K. Sugimoto بۆ Y. Ōsako 61'\n14 تاکاشی ئینۆی بۆ Y. Muto 70'\n17 Y. Kobayashi بۆ کاگاوا 61'\n18 T. Asano بۆ Y. Kubo 78'\n21 گۆتۆکو ساکای\n24 S. Kurumaya\n4 T. Tzimopoulos بۆ M. Rojas 75'\n6 B. Tuiloma بۆ M. McGlinchey 82'\n10 S. Smeltz بۆ K. Barbarouses 71'\n15 M. Dyer\n17 T. Doyle بۆ K. Colvey 66'\n19 S. Brotherton\n20 M. Bevan\n21 J. Musa\n12/06/18 FRI یابان 4 - 2 پاراگوای بینینی ڕووداوەکان زانیاری زیاتر لەسەر ئەم یارییە\n19/06/18 WOC کۆڵۆمبیا 1 - 2 یابان بینینی ڕووداوەکان زانیاری زیاتر لەسەر ئەم یارییە\n24/06/18 WOC یابان 2 - 2 سەنیگال بینینی ڕووداوەکان زانیاری زیاتر لەسەر ئەم یارییە\n28/06/18 WOC یابان 0 - 1 پۆڵاند بینینی ڕووداوەکان زانیاری زیاتر لەسەر ئەم یارییە\n02/07/18 WOC بەلجیکا 3 - 2 یابان بینینی ڕووداوەکان زانیاری زیاتر لەسەر ئەم یارییە\n07/09/18 FRI یابان 12 : 00 چێلی زانیاری زیاتر لەسەر ئەم یارییە\n11/09/18 FRI یابان 12 : 20 کۆستا ریکا زانیاری زیاتر لەسەر ئەم یارییە\n12/10/18 FRI یابان - پەنەما زانیاری زیاتر لەسەر ئەم یارییە\n09/01/19 ASC یابان 13 : 00 تورکمێنستان زانیاری زیاتر لەسەر ئەم یارییە\n13/01/19 ASC عومان 15 : 30 یابان زانیاری زیاتر لەسەر ئەم یارییە\n24/06/17 COC نیو زیلاند 0 - 4 پۆرتوگال بینینی ڕووداوەکان زانیاری زیاتر لەسەر ئەم یارییە\n01/09/17 WQO نیو زیلاند 6 - 1 دوورگەکانی سۆلۆمۆن بینینی ڕووداوەکان زانیاری زیاتر لەسەر ئەم یارییە\n05/09/17 WQO دوورگەکانی سۆلۆمۆن 2 - 2 نیو زیلاند بینینی ڕووداوەکان زانیاری زیاتر لەسەر ئەم یارییە\n06/10/17 FRI یابان 2 - 1 نیو زیلاند بینینی ڕووداوەکان زانیاری زیاتر لەسەر ئەم یارییە\n11/11/17 WQI نیو زیلاند 0 - 0 پێرو زانیاری زیاتر لەسەر ئەم یارییە\n16/11/17 WQI پێرو 2 - 0 نیو زیلاند بینینی ڕووداوەکان زانیاری زیاتر لەسەر ئەم یارییە\n24/03/18 FRI کەنەدا 1 - 0 نیو زیلاند بینینی ڕووداوەکان زانیاری زیاتر لەسەر ئەم یارییە\n02/06/18 INT کێنیا 2 - 1 نیو زیلاند بینینی ڕووداوەکان زانیاری زیاتر لەسەر ئەم یارییە\n05/06/18 INT چینی تایپی 0 - 1 نیو زیلاند بینینی ڕووداوەکان زانیاری زیاتر لەسەر ئەم یارییە\n07/06/18 INT هندستان 1 - 2 نیو زیلاند بینینی ڕووداوەکان زانیاری زیاتر لەسەر ئەم یارییە


بنگه‌هێ لالش:خه‌مبارین و سه‌ره‌خۆشی ب وه‌غه‌ركرنا سه‌ماحه‌تا" میر ته‌حسین به‌گ" - رۆژناما بنگەهێ لالش\nبنگه‌هێ لالش:خه‌مبارین و سه‌ره‌خۆشی ب وه‌غه‌ركرنا سه‌ماحه‌تا” میر ته‌حسین به‌گ”\nالتاريخ: كانونی دووه‌م 28, 2019\nفى :ئێزدیاتی, بەهیداری\nب خه‌م و كۆڤانه‌كا مه‌زن ڤه،خه‌به‌رێ وه‌غه‌ركرنا سه‌ماحه‌تا “میر ته‌حسین سه‌عید به‌گ”،میرێ ئێزدیان ل كوردستانێ و جیهانێ گه‌هشته مه پشتی تێكچۆنا ره‌وشا ساخله‌میا وی ل ئێك ژنه‌خۆشخانێن ئه‌لمانیا ل سبا رۆژا دووشه‌مبوویێ 28/1/2019.\nئه‌م سه‌ره‌خۆشیێ ل خۆ دكه‌ین بڤێ خه‌ما مه‌زن،و سه‌ره‌خۆشیێن خۆ ئاراسته‌ی خێزانا میری و جڤاتا رۆحانی یا ئێزدیان و گشت ئێزدیان و گه‌لێ كوردستانێ دكه‌ین.\nوه‌غه‌ركرنا سه‌ماحه‌تا “میر ته‌حسین سه‌عید به‌گ”خوساره‌ته‌كا مه‌زنه بۆ ئێزدیان ژبه‌ر په‌یوه‌ندیێن به‌رفره‌هـ یێن میری ل ئاستێ نافخۆیی و هه‌رێمی و نێڤ ده‌وله‌تی،ئه‌ڤ په‌یوه‌ندیێن كور ژبه‌ر حه‌كیمانه‌یا خودێ ژێ رازی بوویه ل درێژاهیا وه‌رگرتنا پۆستێ وه‌ك میرێ ئێزدیان ل بتری هه‌فتى سالێن بۆری دا،كو لگه‌ل مه‌زنه رایه‌دار و سه‌رۆك و سه‌ركرده‌یان ل ئاستێن نافخۆیی و نێڤ ده‌وله‌تی جڤیایه.\nو ئه‌م رۆلێ وی ل پشته‌ڤانیا شۆره‌شێن رزگاریخوازا كوردستانێ ژبیرناكه‌ین سه‌رباری ته‌ڤ گڤشاتن و گه‌ف و هه‌وێن دژی وی هاتینه كرن تایبه‌ت ل ماوێ حوكمرانیا رژێما گور بگۆر یا عێراقێ،كو پێگه‌هێ وی یێ دیار ل بوویه‌رێن نافخۆیی و نێڤ ده‌وله‌تی هات به‌رچاڤكرن.\nسلاڤ بۆ گیانێ خودێ ژێ رازی “میر ته‌حسین سه‌عید به‌گ”،كو ناڤێ وی هه‌ر دێ مینت ل بیردانك و وژدانا مه دا،ژبه‌ركو كه‌سایه‌تیه‌كی دیرۆكی بوو رێبه‌ریا ئێزدیان ل كاودانێن ب زه‌حمه‌ت و نه‌خۆش دا كریه.\nهه‌ردێ زڤرته به‌رده‌ستێ وی خودانی\nده‌سته‌یا بلندا بنگه‌هێ لالش یێ ره‌وشه‌نبیری و كۆمه‌لایه‌تی /دهۆك\nالسابق: سکرتێرێ مەکتەبا سیاسی یا پارتی برۆسکەکا بەهیداریێ بەلاڤکر\nالتالى: شانده‌كى بنگه‌هێ لالش سه‌ره‌دانا قوتابخانێن كه‌مپا داوديێ كر


ساڵح موسلیم: به‌تایبه‌تمه‌ندیی كوردییه‌وه ده‌چین بۆ | Pukdk یه‌کێتیی نیشتمانیی کوردستان\nساڵح موسلیم: به‌تایبه‌تمه‌ندیی كوردییه‌وه ده‌چین بۆ\nساڵح موسلیم سه‌رۆكی پارتی یه‌كێتیی دیموكراتی كوردی سوریا سووره له‌سه‌ر به‌شداریكردنی كورد له‌كۆنگره‌ی (جنێڤ دوو) به‌وه‌فدێكی كوردی پێكهاتوو له «ده‌سته‌ی باڵای كورد» نه‌ك له‌ژێر چادری «هاوپه‌یمانی هێزه‌كانی شۆڕش و ئۆپۆزسیۆنی سوریادا».\nسه‌رۆكی پارتی یه‌كێتیی دیموكراتی كوردی سوریا به‌ئاژانسه‌كانی هه‌واڵی راگه‌یاندووه: توركیا به‌نیازه كورد ببه‌سترێته‌وه به‌هاوپه‌یمانیی سوریا بۆ فه‌رامۆشكردنی خواسته‌كانی كورد به‌ره‌و ئازادی، ئه‌وه به‌هیچ جۆرێك په‌سه‌ندناكه‌ین. موسلیم جه‌ختیشیكرده‌وه كه به‌شداریكردنی كورد له‌كۆنگره‌ی جنێڤ دوودا پێویسته به‌تایبه‌تمه‌ندییه‌كی كوردییه‌وه بێت نه‌ك به‌ڕاسپارده‌ی لایه‌نانی دیكه، ته‌ئكیدیشیكردۆته‌وه، ده‌سته‌ی باڵای كوردیی باشترین نوێنه‌ری داواكارییه‌كانی كورده‌و به‌هیچ جۆرێك رێگه ناده‌ین «لۆزان» دووباره ببێته‌وه.\nجێی ئاماژه‌یه، ساڵی 1918 جه‌نگی دووه‌می جیهان به‌سه‌ركه‌وتنی هاوپه‌یمانان كۆتاییهات و رۆژی 10/8/1920 ده‌وڵه‌تانی هاوپه‌یمان په‌یماننامه‌ی (سیڤه‌ر)یان له‌گه‌ڵ توركیا ئیمزاكردو مه‌رجی خۆیان به‌سه‌ر ئه‌و وڵاته‌دا سه‌پاند بۆ پاكتاوكردنی ده‌وڵه‌تی عوسمانی و دابه‌شكردنی وڵاته‌كه‌ی، په‌یماننامه‌ی سیڤه‌ر پێكهێنانی ده‌وڵه‌تی سه‌ربه‌خۆی كوردستان و پاراستنی كه‌مایه‌تییه‌كانی له‌خۆگرت، به‌ڵام په‌یماننامه‌ی (لۆزان) كه له‌سویسرا رۆژی 4/2/1923 ئیمزاكرا ئه‌و ده‌ستكه‌وته‌ی نه‌ته‌وه‌ی كوردی له‌ده‌ستدا، چونكه حكومه‌تی مسته‌فا كه‌مال ئه‌تاتورك ره‌تیكرده‌وه دان بنێت به‌په‌یماننامه‌ی سیڤه‌ردا، بۆیه ده‌توانین بڵێین ئیمزاكردنی په‌یماننامه‌ی لۆزان هه‌ڵوه‌شاندنه‌وه‌ی سیڤه‌ر بوو، چونكه حكومه‌تی ئه‌و كاته‌ی توركیا ملكه‌چی مه‌رجه نوێكانی هاوپه‌یمانان بوو به‌مه‌به‌ستی هه‌ڵوه‌شاندنه‌وه‌ی په‌یماننامه‌ی سیڤه‌رو دووباره زه‌وتكردنه‌وه‌ی مافی نه‌ته‌وه‌ی كورد.\nئه‌شره‌ف میرزا ئاماده‌یكردووه


زمان چییە؟ – خەدەنگ\nشوبات 21, 2020 شوبات 21, 2020\nزمان باشترین ڕێک و ب هێزترین ڕێکا پەیوەندیکرنێیە، فرێکەر ب رێکا زمانی ب ئاشکەراتر ژ هەر ڕێکەکا دنا پەیوەندیکرنێ، دەربڕینێ ل هەست و سوزێن خۆ دکەت، هەر چەندە ئەو شێوێن دنێن پەیوەندیکرنێ هەتا ڕادەیەکێ باش دەربرینێ ژ دیتن و بۆچوونێن فرێکەری دکەن- وەکو ئاماژە و وێنەیان… هتد -، لێ وی ئاستی نینن ئەوێ زمان لێ، ژبەر هندێ هەتا نها مرۆڤ زمانی ب باشترین رێکا پەیوەندیکرنێ دهژمێریت.\nمرۆڤ هەتا ڕادەیەکێ زۆر مینا زیندەوەرێن دنە، کۆ پێدڤی ب کومەکا رەگزان هەیە وەکو ئاڤێ و هەوایی و ئەردی. لێ جڤاکێ مرۆڤایەتی پیدڤی ب (زمانی) هەیە و ژ پێخەمەت پاراستنا هەبوون و دروستبوونا خۆ گەلەک پشت پێ دبەستن،ب تایبەتی ژ بوو ڤەگوهاستنا کەلتوور و کەلچەرێ خۆ ژ نەوەیەکێ بۆ نەوەیەکێ دن و ب تایبەتی ئەگەر ئەم بۆ هندێ بچین، کۆ زمان و کەلچەر دوو دیاردێن پیکڤە گرێداینە و ژێکڤەنابن؛ ژلایێ زانستیڤە، دشیاندا نینە سەرەدەریێ ل گەل ئێک ژوان بکەین بێی یێ دی.\nزمان ل گەل پەیدابوونا مرۆڤی پەیدابوویە و هەر ل وی سەردەمی و هەتا ڤی سەردەمێ نها، ئەڤێ دیاردێ گرنگییا خۆ هەبوویە و ژبەر پەیوەندییا زمانی ب زانستێن، مینا زانستێ سیاسەت، ڕاگەهاندن، دەروونناسی و جڤاکناسیێ و… هتد، لەورا ژلایێ زانایێن ڤان بیاڤان ژی، گرنگی ب زمانی هاتییە دان.\nژ/ زمانڤانییا تیۆری: عەبدولسەلام نەجمەدین عەبدوللا، شێرزاد سەبری عەلی\nCategory: زمانTag: زمان by Awaz Ibrahim\nئەز و ئەکتەری\nڕۆمانا مری شوو


یاسایی نوێنه‌رایه‌تى هۆكاره‌كانى دواخستنى دانیشتنى ده‌نگدان له‌سه‌ر یاساى هه‌ڵبژاردنه‌كان بۆ"اه‌ع"ده‌خاته‌ڕوو\nالأربعاء 11 كانون أول 2019 - 20:20\nبه‌سمه به‌سیم په‌رله‌مانتارى لیژنه‌ى یاسایی ئه‌نجومه‌نى نوێنه‌ران،ئه‌مڕۆ چوارشه‌ممه،هۆكاره‌كانى دواخستنى دانیشتنى ده‌نگدان له‌سه‌ر یاساى هه‌ڵبژاردنه‌كان خسته‌ڕوو.\nبه‌سیم له‌لێدوانێكى بۆ ئاژانسى هه‌واڵى عێراقیه(اه‌ع)ڕایگه‌یاند"سه‌ربارى گۆرینى هه‌ڵوێستى ژماره‌یه‌ك له‌فراكسیۆنه سیاسییه‌كان له‌شت په‌رده‌وه وجیاوازى له‌لێدوانه‌كانىیان له‌ڕاگه‌یاندنه‌كانه‌وه،به‌ڵام لیژنه‌ى یاسایی هه‌ڵویستى فه‌رمى فراكسیۆنه‌كان به‌رامبه‌ر به‌گه‌ل تۆماركرد وراسپارده‌كان به‌ئاڕاسته‌ى فره بازنه‌یی بۆ زۆربه‌ى فراكسیۆنه‌كان دووپات بۆته‌وه".\nوتیشى "كات له‌به‌ر ده‌ستى لیژنه‌كه‌مان نه‌بوو دواى ئه‌وه‌ى فراكسیۆنه‌كان هه‌ڵویستى خۆیان به‌فه‌رمى یه‌كلاكرده‌وه ،بۆیه ده‌بوو لیژنه‌ى یاسایی كۆبوونه‌وه‌ى خۆى سازبكات بۆ دیاریكردنى قه‌زا په‌یوه‌ندیداره‌كان به‌وه‌سفى بازنه‌ى هه‌ڵبژاردن".\nئاماژه‌یشى دا لیژنه‌كه دواى مۆڵه‌ت چه‌ند رۆژێكى كه‌م كرد، بۆ گفتوگۆكردن له‌گه‌ڵ په‌رله‌مانتاران نوێنه‌رانى پارێزگاكان وله‌گه‌ڵ وه‌زاره‌تى پلاندانان بۆ دیاریكردنى بازنه‌كانى هه‌ڵبژاردن".\nئه‌نجومه‌نى نوێنه‌ران بڕیارى دواخستنى دانیشتنى تایبه‌ت به‌ده‌نگدان له‌سه‌ر یاساى هه‌ڵبژاردنه‌كان بۆ كاتێكى نادیار دا بۆ پێدانى مۆڵه‌ت به‌لیژنه‌ى یاسایی له‌پێناو ئه‌نجامدانى كۆبوونه‌وه‌كانى تا كاتى یه‌كلاكردنه‌وه‌ى مشت ومڕه‌كان له‌باره‌ى مادده‌ى(15)له‌یاساى هه‌ڵبژاردنى ئه‌نجومه‌نى نوێنه‌ران وبه‌به‌شدارى نوێنه‌رانى سه‌رجه‌م فراكسیۆنه سیاسییه‌كان.


لیژنه‌ى دارایى په‌رله‌مانى كوردستان: ئه‌وه‌ى دوو موچه‌ى وه‌رگرتوه لێى ده‌سه‌نرێته‌وه\nهێڤیدار ئه‌حمه‌د جێگرى سه‌رۆكى لیژنه‌ى دارایى په‌رله‌مانى كوردستان ده‌ڵێت: هه‌ر فه‌رمانبه‌رێك زیاتر له یه‌ك موچه‌ی هه‌بێت، 20٪ تاوه‌كو 49٪ی له‌جاتی ئه‌و موچانه‌ی وه‌رگرتوه مانگانه له موچه‌كه‌ی ده‌بڕدرێت.\nهێڤیدار ئه‌حمه‌د له ئه‌كاونتى خۆى له‌تۆڕى كۆمه‌ڵایه‌تى فه‌یسبوك نوسیویه‌تى: 407 ملیۆن دینار له موچه‌ی مانگانه‌ی 492 فه‌رمانبه‌ری حكومه‌ت بڕدرا، 87 ملیۆن دینار مانگانه له موچه‌ی خانه‌نشینی 103حاكم كه‌مكرایه‌وه.\nباسى له‌وه‌شكردوه: هه‌ر فه‌رمانبه‌رێك زیاتر له یه‌ك موچه‌ی هه‌بێت ئه‌وا دوای ئه‌وه‌ی لێیده‌بڕدرێت 20٪ تاوه‌كو 49٪ی لەبری ئه‌و موچانه‌ی وەریگرتوە مانگانه له موچه‌كه‌ی ده‌بڕدرێت، واته ئه‌وه‌ی چه‌ند ساڵه وه‌ریگرتوه لێی ده‌سه‌نرێته‌وه.\nجێگرى سه‌رۆكى لیژنه‌ى دارایى له پۆستێكى تردا هێماى بۆ ئه‌وه‌كردوه: بڕیاری گرنگ و نوێ له‌سه‌ر ئه‌نجامدانی چاكسازی گه‌وره ده‌درێت كه دڵخۆشكه‌رن.


وەزیرێكی كورد شێوازی ناردنی موچەی فەرمانبەران لەبەغداوە ئاشكرادەكات\n2018/01/14 | 20:17\nوەزیرێكی كورد لەحكومەتی عیراق شێوازی ناردنی موچەی فەرمانبەرانی هەرێم ئاشكرادەكات و ڕەتیدەكاتەوە، لەڕێگەی حكومەتی هەرێمەوە موچە بنێرێت و ڕایدەگەیەنێت: لەڕێگەی پارێزگاكانەوە یان لەڕێگەی بەڕێوەبەرە گشتییەكانەوە موچە دەنێرێت.\nدەرباز محەمەد، وەزیری كۆچ و كۆچبەرانی عیراق ڕایگەیاند: "نابێت فەرمانبەرانی هەرێم باجی ناكۆكییەكانی نێوان بەغدا و هەرێم بدەن، لەو چوارچێوەیەشدا دەبێت موچەكانیان دابین بكرێت".\nسەبارەت بەناردنی موچەی فەرمانبەرانی هەرێم، دەرباز محەمەد لەچاوپێكەوتنێكی كەناڵی NRT ئاشكرایكرد كە حكومەتی عیراق نایەوێت موچەی فەرمانبەران لەڕێگەی حكومەتی هەرێمەوە بنێرێت، بەڵكو دەیەوێت لەڕێگەی پارێزگاكان، یاخود بەڕێوەبەرە گشتییەكانەوە موچە بنێرێت.\nسەبارەت بەوردبینی لیستی موچەخۆرانی هەرێمیش، وەزیری كۆچ و كۆچبەران وتی:" حەیدەر عەبادی پێی وتم، وردبینی لیستی فەرمانبەران بۆئەوەیە موچە بنێردرێت، لەدوای وردبینی لیستی موچەخۆرانی پەروەردەو تەندروستی، موچەی وەزارەتەكانی دیكەی هەرێم دەنێرین".\nدەرباز محەمەد، هۆكاری رێكنەكەوتنی حكومەتی هەرێم و بەغدای بۆ ئەوە گەڕاندەوە كە نێچیرڤان بارزانی هەموو دەسەڵاتەكانی بەدەستەوە نییە، بەڵكو دەسەڵاتی فیعلی تائێستاش بەدەست مەسعود بارزانی و كوڕەكەیەتی.\n48 خولەک پێشتر - Jan 14 2018 7:28PM


سەرۆک ترامپ هەفتەی داهاتوو لە فلۆریدا چاوی بە سەرۆکی چین دەکەوێت\nسەرۆکی ئەمەریکا دانۆڵد ترامپ و سەرۆکی چین شی جین پینگ هەفتەی داهاتوو یەکەم کۆبوونەوەی ڕاستەوخۆی خۆیان ئەنجامدەدەن و باس لە ناکۆکیەکانیان دەکەن سەبارەت بە بازرگانی چینی و چۆنێتی مامەڵەکردن لەگەڵ پڕۆگرامی چەکی کۆریای باکوور.\nکۆشکی سپی ڕایگەیاند سەرۆک ترامپ میوانداری شی دەکات لە مار ئی لاگۆ لە ویلایەتی فلۆریدا و باس لە بابەتە جیهانی و هەرێمییەکان و هەروەها باس لەو بابەتانەش دەکەن کە هاوبەشن لەنێوان هەردوولادا.\nلە ڕاگەیاندراوەکەی کۆشکی سپیدا هاتووە دەڵێت ڕۆژی پێنجشەممەی داهاتوو سەرۆک ترامپ و خێزانەکەی میلانیا ترامپ ئێوارەخوانێک سازدەکەن بۆ سەرۆکی چین و خێزانەکەی.\nلەلای خۆشییەوە وتەبێژی وەزارەتی دەرەوەی چین لو کانگ لە کۆنگرەیەکی ڕۆژنامەوانیدا هیچ وردەکارییەکی نەدا لەسەر پڕۆگرامی کۆبوونەوەکەی نێوان دوو سەرۆکەکە بەڵام باسی لە گرنگی و پێویستی بینینی وێنە گەورەکە کرد لەم کاتەدا کە باس لە باشترکردنی پەیوەندییە بازرگانییەکانی نێوان دوو وڵاتەکە دەکرێت.\nشایەنی باسە ئەم کۆبوونەوەیە دوای چەند کۆبوونەوەیەکی یەک لەدوای یەکی نێوان کاربەدەستانی چین و ئەمەریکا دێت لەم ماوەیەی ڕابردوودا و ئامانجی کۆبوونەوەکانیش ئەوە بووە کە پەیوەندییەکانی نێوان دوو وڵاتەکە چاکبکەن دوای ئەو ڕەخنە بەهێزەی سەرۆک ترامپ گرتی لە چین لەکاتی هەڵمەتی هەڵبژاردنەکاندا بۆ سەرۆکایەتی ئەمەریکا.\nهەروەها ڕێکس تیلەرسنی وەزیری دەرەوەی ئەمەریکا لەم مانگەدا کۆتایی هێنا بە گەشتەکەی بۆ پەکین و هەردوولا رێککەوتن لەسەر ئەوەی پێکەوە کاربکەن سەبارەت بە بابەتی کۆریای باکوور و دڵنیایی کردنەوەی چین لەوەی کە سەرۆک ترامپ دەیەوێت تێگەیشتنەکان لەگەڵ چیندا زیاتر بکات.